title: Hellig Usvart

text: Vuotta albumin julkaisun jälkeen Arctic Serenades Recordsin Torodd Fuglesteg kertoi Morgenbladet-lehdelle, että Hordella oli todennäköisesti yhteyksiä Mortificationin, epäillen laulaja Steve Rowen olevan hankkeen takana. Totuus kävi ilmi vasta vuosia myöhemmin.


title: Hellig Usvart

text: Albumin musiikki on raakaa, karua ja groovaavaa, ja tyyli muistuttaa norjalaista, 1990-luvun alun toisen aallon black metalia. Kitarasoundi on äärimmäisen säröinen, ja soinnut ovat yksinkertaisia; laulu on osin atonaalista ja korisevaa, joillain kappaleilla korkeampaa, nopeampaa ja epäselvempää, joillain taas keskisävelkorkeudella, keskinopeaa ja tunnistettavampaa; tunnelma on "synkeä" ja aggressiivinen. Albumi alkaa introlla, joka sisältää kolkon pakkastuulen ja kirkonkellojen ääninäytteitä. Kolme ensimmäistä kappaletta ovat äänimaisemaltaan epäselvempiä ja yksinkertaisempia, kun taas "Thine Hour Hast Come" ja "Invert the Inverted Cross" ovat groovaavampia. Rumpujensoitto on albumin teknisesti vahvinta antia, koska Sherlock on ensisijaisesti rumpali. "Hellig Usvart" sisältää epäsuoraa ylistystä Jumalalle, mutta parhaiten sanoitukset tunnetaan yliampuvan "antisaatanallisesta" tyylistään.


title: Hellig Usvart

text: Nuclear Blast julkaisi albumista 4000 kappaleen painoksen vuonna 1994. Vuonna 1999 Rowe Productions hankki jäljelle jääneet kappaleet ja jakeli niitä maailmanlaajuisesti. Sittemmin yhtiö on julkaissut albumin uudelleen, ja uusintajulkaisu sisältää lisäkappaleen "My Heart Doth Beseech Thee (O Master)". Alkuperäisestä painoksesta on tullut vaikeasti hankittava keräilykohde. Vuonna 2004 australialainen levymerkki Soundmass uudelleenjulkaisi "Hellig Usvartista" 10-vuotis juhlapainoksen. Vuonna 2008 puolalainen levy-yhtiö Metal Mind Productions uudelleenjulkaisi albumin digipak-formaatissa.


title: Hellig Usvart

text: Ilmestyessään "Hellig Usvart" aiheutti pahennusta monien black metal -harrastajien joukossa, koska lyyrinen sisältö on kovin antisaatanallinen: vuohen sarvia murskataan ("Crush the Bloodied Horns of the Goat"), pentagrammeja tuhotaan ("Blasphemous Abomination of the Satanic Pentagram") ja väärin päin käännetty risti käännetään oikein päin ("Invert the Inverted Cross"). Black metal -yhteisössä järjestettiin Anonymouksen tapauksesta julkisuuskampanja. Tyylin harrastajat lähettivät Nuclear Blast Recordsin Markus Staigerille tuloksetta tappouhkauksia, joissa häntä vaadittiin paljastamaan Anonymouksen todellinen henkilöllisyys. Myös Horde käsitteenä sai kuolemanuhkauksia. Haastattelussa Son of Man Recordsin Erasmuksen kanssa Sherlock kertoo: "Kuulin niistä [tappouhkauksista] vain muilta. En koskaan henkilökohtaisesti saanut "yhtään" tappouhkausta, en yhtäkään. Kuulin niistä, mutta siinä kaikki." Harrastajat boikotoivat levy-yhtiötä lopettamaan "Hellig Usvartin" levityksen, minkä se myös teki. Hurjien antisaatanallisten "sarvenmurskaus" ja "vuohiväkivalta" -aiheiden takia "Hellig Usvartin" luultiin olleen joko parodia black metalista tai jopa suora hyökkäys black metalia kohtaan. 6. kesäkuuta 1995 norjalainen sanomalehti Morgenbladet julkaisi artikkelin Horden aikaansaamasta ilmiöstä. Artikkelissa kerrotaan: "Horden albumi on jyrkkää satiiria norjalaisesta black metal -suuntauksesta." Lisäksi lehti kuvailee "Hellig Usvartia", että "kaikki pakolliset Spinal Tap -viittaukset löytyvät siltä: [albumin kansilehdessä lukee, että] Anonymous soittaa 'Totaalisen apokalyptistä soolokitaraa' ja 'Turmiollista bassojylinää'. Selkeästi 'up to eleven'.". Sherlock itse sanoo vuoden 2006 haastattelussa albumin kiistanalaisesta parodialeimasta:


title: Hellig Usvart

text: "Hellig Usvart" oli alkuunpaneva, hyvin vaikutusvaltainen albumi kristilliselle black metal -suuntaukselle. Albumi innoitti monia muusikoita ja sai jotkut kopioimaan tyyliä, esimerkiksi Etelä-Amerikassa Poems of Shadows -yhtye on lainannut monia Horde-piirteitä albumillaan "Nocturnal Blasphemous Chanting". Raivokkaat antisaatanalliset aiheet olivat yleisiä unblack-piireissä vuosikausia. Siitä huolestuneena Son of Man Recordsin Erasmus kysyi Sherlockilta haastattelussa 2006: "Voiko sinusta unblack metal koskaan tehokkaasti jatkaa vastaustaan black metalille, jollei se [unblack] kasva ulos 'sarvenmurskauksesta'?" Sherlock vastasi: "Ei, en usko. 'Hellig Usvartin' sanoitukset kirjoitettiin 12 vuotta sitten. Olen varma, että jos toinen Horde-albumi tehtäisiin nyt, aiheet olisivat melko erilaisia ja paljon kypsempiä vastaamaan nykyisen black metalin runollisiin ja älykkäisiin (vaikkakin harhaan johtaviin) sanoituksiin."


title: Hellig Usvart

text: Albumin julkaisun jälkeen lehdet kuten HM antoivat "Hellig Usvartille" hyviä arvioita, ja myöhemmin esimerkiksi The Whipping Postin Matt Morrow antoi albumille täydet 10 pistettä, kirjoittaen: "...tämä albumi tehtiin ennen kaikkea ottamaan kantaa. Se teki tämän kannanoton selkeästi ja kuuluvasti, ja se aukaisi ovet selälleen sekä aukoi uraa muille tuleville kristillisille black metal -yhtyeille, jotka toisivat Kristuksen valoa äärimmäisen pimeisiin musiikkipiireihin." Vuonna 2010 HM-lehti asetti "Hellig Usvartin" sijalle 63 Top 100 Christian Rock Albums of All Time -listalleen perusteenaan, että se "laukaisi kristuskeskeisen soluttautumisen black metal -kulttuurista" ja "edustaa vanhurskaan raivoisaa hyökkäystä".


title: Luiz Bonfá

text: Luiz Floriano Bonfá (17. lokakuuta 1922 – 12. tammikuuta 2001) oli brasilialainen säveltäjä ja kitaristi.


title: Luiz Bonfá

text: Bonfá syntyi Rio de Janeirossa ja opiskeli siellä uruguaylaisen Isaías Sávion johdolla. Hänet tunnetaan mm. musiikistaan, jonka hän sävelsi Antônio Carlos Jobimin kanssa elokuvaa "Musta Orfeus" varten vuonna 1959. Musiikkiin kuuluu suosittu kappale "Manhã de Carnaval", "Karnevaalin aamu".


title: Luiz Bonfá

text: Tyylillisesti Bonfán tuotanto edustaa etupäässä bossa novaa. Hän asui 1960-luvun alusta vuoteen 1975 Yhdysvalloissa ja teki yhteistyötä Quincy Jonesin, George Bensonin, Stan Getzin ja Frank Sinatran kanssa. Bonfán viimeiseksi albumiksi jäi "Almost in Love" (1997), joka oli toteutettu yhteistyössä Ithamara Kooraxin kanssa.


title: Luiz Bonfá

text: Bonfá kuoli 78-vuotiaana Rio de Janeirossa eturauhassyöpään. Hän oli lisäksi kärsinyt iskemiasta.


title: Syphon Filter

text: Syphon Filter on Eideticin kehittämä hiiviskelypelisarja, jonka ensimmäinen osa on julkaistu vuonna .


title: Syphon Filter

text: "Syphon Filter" on salaperäinen virus, jota terroristit uhkaavat käyttää ihmiskuntaa vastaan. Pelien päähenkilö Gabriel Logan on osa erikoisryhmää, jonka tehtävänä on estää terroristien aikeet.


title: Martti

text: Martti voi tarkoittaa:


title: Haije Sundqvist

text: Harriet ”Haije” Sundqvist (s. 1962 Espoo) on suomalainen ääninäyttelijä ja laulaja, joka esiintyy useimmilla Leevi and the Leavingsin levyistä. Hänen veljensä oli yhtyeen laulaja-lauluntekijä Gösta Sundqvist.


title: Haije Sundqvist

text: Haije Sundqvist lauloi yhdessä siskonsa Hannele Sundqvistin ja Kirsi Johanssonin kanssa The Crinolettes -yhtyeessä, jonka kappaleet sävelsi ja sanoitti Gösta Sundqvist. Yhtye julkaisi vuonna 1980 singlen "I'm In Love With A Boy Like You / You'll Never Find Me Crying". Myöhemmin Haije Sundqvist esiintyi Leevi and the Leavingsin levyillä laulaen esimerkiksi stemmaosuuksia tai oktaavia Göstaa korkeammalta. Yhtyettä tuottaneen Jimi Suménin mukaan Haijella oli merkittävä rooli Leevi and the Leavingsin menestyksessä. Hänen mukaansa Haijen ja Göstan yhteisistä lauluosuuksista muodostui yhtyeelle ominainen soundi.


title: Haije Sundqvist

text: Ääninäyttelijänä Sundqvist esitti useita hahmoja veljensä radio-ohjelmissa. Koe-eläinpuisto-ohjelmassa Haije näytteli muun muassa matkaemäntä Tarja Loposta.


title: Saab 96

text: Saab 96 on Saabin vuosina 1960–1980 valmistama henkilöautomalli, jota myytiin yli 547 000 kappaletta. Saab 96 oli Saabin kolmas sarjatuotantomalli, ja se nosti merkin lopullisesti legendojen joukkoon Pohjoismaissa. Autoa valmistettiin kaksikymmentä vuotta, kunnes 99- ja 900-mallit syrjäyttivät sen.


title: Saab 96

text: Autossa oli alkujaan kaksitahtimoottori, mutta se vaihdettiin vuonna 1967 nelitahtiseen V4-koneeseen. Ominaisuuksiin lukeutuvat myös etuveto, vapaakytkin ja rattivaihde. Malli oli aikoinaan hyvin suosittu esimerkiksi Suomessa, sillä sitä pidettiin kestävänä ja pohjoismaisiin olosuhteisiin soveltuvana. Se oli myös aikanaan turvallisen auton maineessa.


title: Saab 96

text: Saab 96 menestyi myös rallikilpailuissa. Kuuluisimpia mallia käyttäneitä kuljettajia olivat Erik Carlsson, Stig Blomqvist ja Simo Lampinen.


title: Saab 96

text: Saab 96 oli jatkumoa sitä edeltäneille 92- ja 93-malleille. Esimerkiksi ensimmäisten 96-mallien keulan muotoilu oli lähes identtinen 93:n kanssa. Lisäksi vuonna 1959 oli julkistettu Saab 95, joka niin ikään oli kehitetty 93:n pohjalta. Uuden auton muotoilun suunnitteli kahden aiemman mallin tapaan Sixten Sason.


title: Saab 96

text:
Kun Saab 93 alkoi osoittaa uudistamisen tarvetta, alkuvuodesta 1960 julkistettiin kokonaan uusi malli, Saab 96. Toimitukset asiakkaille alkoivat jo muutaman kuukauden kuluttua. Virallisesti tehtaan sisäisessä slangissa 96-malli kulki nimikkeellä 93 C, ja 96 oli tarkoitus lanseerata vasta vuoden 1961 mallin yhteydessä. Mallia valmistettiin myös rinnan 93 F:n kanssa, mutta uusi nimi 96 otettiin välittömästi käyttöön, koska haluttiin korostaa, että kyseessä on uusi malli. Uuden 96:n takaosa oli muotoiltu uudestaan, jolloin takamatkustamo ja matkatavaratila kasvoivat. Moottori oli kolmesylinterinen, kaksitahtinen, kooltaan 841 kuutiosenttiä ja teholtaan 38-42 hevosvoimaa DIN-normin mukaan. Kolmella kaasuttimella varustetuissa urheilullisissa Sport-, Special- ja Monte Carlo -malleissa teho nousi 52–55 hevosvoimaan. Rallikilpailuja varten valmistettiin luokitusautoja alle 750 kuutiosentin moottorilla. Saab halusi edelleen ylläpitää tiettyä urheilullista leimaa.
Kaksitahtimoottorin vuoksi autoissa oli vapaakytkin. Alustarakenteena oli edessä poikittaiset tukivarret ja takana U:n mallinen jäykkä heiluriakseli ja kierrejouset joka nurkassa. Vuonna 1962 eteen asennettiin turvavyöt. Seuraavan vuoden uudistus olivat ristiin jaetut kaksipiiriset jarrut.


title: Saab 96

text: Keulan muoto uudistui vuonna 1965. Se enteili samalla uuden moottorin tuloa, sillä kaksitahtikone alkoi jäädä nelitahtimoottorin jalkoihin monin tavoin. Virallisesti asiaa ei myönnetty, mutta uutta voimanlähdettä etsittiin kaiken aikaa.


title: Saab 96

text: Elokuussa 1967 työntekijöiden luottojoukko kerättiin lomien ajaksi tehtaalle töihin asentamaan ”uusia levyjarruja”, mutta todellisuudessa koko 96:n tekniikka uusittiin. Moottoriksi vaihtui Fordilta ostettu 65 hevosvoiman 1,5 litran nelitahtinen V4. Tämänkin jälkeen kaksitahtisia versioita valmistettiin V4-versioiden rinnalla niin sanottuna Shrike-nimisinä versiona, kunnes seuraavana vuonna moottorivaurioille alttiit kaksitahtikoneet jätettiin kokonaan pois. Vapaakytkin säilytettiin nelivaihteisen vaihteiston yhteydessä. Alkujärkytyksen jälkeen asiakkaat ottivat uuden moottorin positiviisesti vastaan. Lisäksi eteen oli vaihdettu levyjarrut.


title: Saab 96

text: Suuria muutoksia tapahtui jälleen vuonna 1968, jolloin etu- ja takalasia suurennettiin. Näin saatiin lisää näkyvyyttä ja valoisuutta matkustamoon. Vuonna 1969 keulaa uudistettiin jälleen, kun esimerkiksi etulamput vaihtuivat suorakaiteen mallisiksi. Tosin Yhdysvaltoihin suunnatut mallit varustettiin edelleen pyöreillä valoilla sikäläisten säännösten vuoksi.


title: Saab 96

text: Aivan 1960- ja 70-lukujen vaihteessa Saab 96 -mallia alettiin rakentaa myös Suomessa Uudenkaupungin autotehtaalla. Auton muotoilu oli ollut tuoreeltaan vanhanaikaista, mutta 1970-luvulla se nousi muotiin autosuunnittelijoiden halutessa autoistaan pyöreitä, pehmeitä ja sulavalinjaisia. Samalla vuosikymmenellä Saab 96:een tehtiin jatkuvia vuosittaisia muutoksia, kuten valomuisti, rullaturvavyöt, valonpesimet, kuljettajan istuinlämmitin, niskatuet, turvavyön merkkivalo ja joustopuskurit. Kaksikurkkuinen kaasutin pienensi kulutusta ja lisäsi tehon 68 hevosvoimaan. Tehokkain moottori oli 1700 Super -mallin 1,7-litrainen 85 hevosvoiman V4.


title: Saab 96

text: 1970-luvun puolivälissä auto alkoi kuitenkin vaikuttaa vanhanaikaiselta, joten ulkoista olemusta pyrittiin modernisoimaan pienillä muutoksilla. Merkittävä ulkonäön uudistus tapahtui vuonna 1974, jolloin krominen keulaosa korvattiin mustalla muovilla. Pian autoon lisättiin jo aiemmin 99-mallissa esitellyt turvapuskurit. Lisäksi Ruotsin kiristyneiden saastemääräysten vuoksi tekniikkaa jouduttiin muuttamaan ympäristöystävälisempään suuntaan.


title: Saab 96

text: Mallin valmistus keskitettiin Suomeen vuonna 1978, jolloin 96 sai isommat vilkut ja takavalot. Auton valmistus päättyi tammikuussa 1980. Suurimpina syinä olivat mallin 1950-lukuun viittaava vanhahtavuus ja kalliit tuotantokustannukset. Viimeiset 96:t edustavat erikoissarjaa, jotka ovat väriltään akvamariinin sinisiä ja varustettu etuspoilerilla.


title: Saab 96

text: Autoa valmistettiin Uudessakaupungissa kaikkiaan 65 887 kappaletta. Kyseisen Saab-Valmet-tehtaan ensimmäinen auto oli nimenomaan Saab 96, joka valmistui 13. marraskuuta 1969. Se luovutettiin tasavallan presidentti Urho Kekkoselle. Auto on nykyisin näytteillä tehtaan vieressä sijaitsevassa Uudenkaupungin automuseossa.


title: Saab 96

text: Saab 96:n ajo-ominaisuuksia on pidetty melko hyvinä, mutta lyhyiden joustovarojen vuoksi liike on hyppivää. Sisätilat ovat ahtaat suhteessa ulkomittoihin, mutta käännettävä takaistuin parantaa kuljetuskykyä. Vapaakytkimen ansiosta polttoaineenkulutus on kohtuullinen. Rattivaihde ja pienet ikkunat vaikuttivat vanhanaikaisilta jo 1970-luvulla.


title: Saab 96

text: Auto oli kokoluokassaan aikansa turvallisimpia, mikä todistettiin erilaisissa testeissä. Toisaalta on sanottu, että 96:n turvallinen maine olisi perustunut Saab 99:n turvallisuuteen ja yksittäisiin turvallisuusvarusteisiin. Folksamin turvallisuustutkimuksen perusteella 96:n kori tarjosi jo 1970-luvun kilpailijoihin verrattuna heikon suojan törmäyksissä.


title: Saab 96

text: Autolla oli vakiintunut ostajakuntansa, ja esimerkiksi Suomessa malli keräsi suosiota kestävyytensä ansiosta. Sitä pidettiin myös turvallisena ja luotettavana perheautona, jota oli helppo huoltaa ja pitää kunnossa. Teknisesti 96 soveltui hyvin Pohjoismaiden olosuhteisiin, sillä siinä oli tehokas lämmityslaite, etuveto, runsas maavara ja suuret renkaat. Hinta oli suhteellisen alhainen osittain valtion verohelpotusten ansiosta. Saab 96 olikin vuosikaudet Suomen kymmenen myydyimmän automallin listalla. Autolla oli lukuisia lempinimiä, kuten "kajakki", "sukellusvene", "rynnäkkösämpylä", "porkkana", "peräpuikko" ja "sorvi".


title: Saab 96

text:
Maailmanlaajuisesti autoa myytiin yli 547 000 kappaletta. Se on saanut lähes vastaavan kulttimaineen kuin Citroën 2CV tai Volkswagen Kupla. On sanottu, että Saab 96:n tunnistavat myös ne, jotka eivät ole kiinnostuneet autoista.
Nykyisin Saab 96 on maailmalla erittäin arvostettu harrasteauto.


title: Saab 96

text: Saab 96 oli edeltäjiensä tavoin menestyksekäs ralliauto, erityisesti talvella ajettavissa kilpailuissa. Erik Carlsson voitti sillä RAC-rallin vuosina 1960, 1961 ja 1963 sekä Monte Carlo -rallin 1962 ja 1963. Stig Blomqvist voitti 96:lla Ruotsin rallin vuonna 1973, Per Eklund vuonna 1974.


title: Saab 96

text: Suomen kuuluisin Saab 96:aa ajanut rallikuljettaja oli Simo Lampinen, joka menestyi sillä useissa kansainvälisissä kilpailuissa. Lampinen saavutti voitot Jyväskylän suurajoissa 1963, 1964 ja 1972 sekä RAC:ssä 1968. Saabilla menestyi myös Rauno Aaltonen.


title: Saab 96

text: Auton 1,85-litraiseksi suurennetusta V4-moottorista saatiin 1970-luvulla kilpakäytössä tehoa yli 150 hevosvoimaa.


title: Saab 96

text: Galleria havainnollistaa auton ulkonäössä tapahtuneita muutoksia.


title: Saab 95

text: Saab 95 on Saabin vuosina 1959–1978 valmistama henkilöautomalli. Se oli farmariversio Saab 93:sta. Vuonna 1960 esiteltiin vielä Saab 96, joka pohjautui 93:een ja 95:een.


title: Saab 95

text: Kartanoautoksi kutsuttu Saab 95 esiteltiin toukokuun puolivälissä 1959. Sen ilmestymisestä oli tihkunut tietoja jo vuosien ajan, mutta vasta aivan vuosikymmenen lopussa huhut saivat faktaa ympärilleen. Auton muotoilun suunnitteli Saab 92:n ja 93:n tavoin Sixten Sason. Auto oli hyvin poikkeavan näköinen ja se sisälsi vaikutteita Chevrolet Nomadin vuoden 1955 mallista.


title: Saab 95

text: Mallin valmistus lopetettiin Suomessa vuonna 1976 ja Ruotsissa 1978. Viimeistä 95-mallia tehtiin Suomessa vain 80 kappaletta. Viimeinen Suomessa valmistunut 95 sijaitsee museoautona Nokialla, kun taas viimeinen Ruotsissa valmistunut Saab-museossa Trollhättanissa.


title: Saab 95

text: Suomessa Tele käytti harmaita Saab 95 -malleja vuoteen 1976 asti.


title: Saab 95

text: Moottoriksi autoon tuli alun perin kaksitahtinen, kolmesylinterinen 750-kuutioinen kone. Erikoista oli auton laaja käyttömahdollisuus. 95:tä tarjottiin lisäistuimella varustettuna, jolloin siitä tuli suurperheelle sopiva seitsemän hengen auto. Mallin onkin sanottu tarjonneen hyvät tilat ja luotettavan kulkuneuvon kohtuulliseen hintaan. Vaihteistona oli ensi kertaa neliportainen laatikko. Kun Saab 96 tuli markkinoille, 95-malli muuttui ja alkoi käyttää samoja perusosia ja tekniikkaa kuin 96. Siihen vaihdettiin esimerkiksi vuonna 1967 nelitahtinen V4-moottori.


title: Eulerin karakteristika

text: Eulerin karakteristika on eräs algebrallisen topologian invariantti, joka kuvastaa topologisen avaruuden rakennetta.


title: Eulerin karakteristika

text: Eulerin karakteristika määriteltiin alun perin monitahokkaalle ja sitä käytettiin todistamaan monia monitahokkaita koskevia lauseita, kuten esimerkiksi kaikkien säännöllisten monitahokkaiden karakterisoimiseen. Alkuaikoina erityisesti Leonhard Euler tutki Eulerin karakteristikaa. Nykymatematiikassa Eulerin karakteristika esiintyy homologiateoriassa ja sillä on yhteyksiä moniin muihin algebrallisen topologian invariantteihin.


title: Eulerin karakteristika

text: Eulerin karakteristika formula_1 määritellään monitahokkaalle kaavalla


title: Eulerin karakteristika

text: missä "V", "E" ja "F" ovat kärkien, särmien ja tahkojen lukumäärä. Karakteristikan merkitys on siinä, että se riippuu vain monitahokkaan topologisista ominaisuuksista. Voidaan osoittaa, että karakteristika riippuu vain monitahokkaan muodostaman pinnan genuksesta ja suunnistuksesta. Merkitään genusta kirjaimella g (g on aina positiivinen kokonaisluku tai nolla). Jos pinta on suunistettu, niin


Eulerin karakteristika


title: Eulerin karakteristika

text: Jos monitahokas on homeomorfinen pallon kanssa, niin g=0, joten tällöin


title: Eulerin karakteristika

text: Erityisesti jos monitahokas on konveksi, niin g=0. Tämä tulos tunnetaan Eulerin monitahokaslauseena.


title: Eulerin karakteristika

text: Konveksin monitahokkaan Eulerin karakteristika on siis 2. Tätä voidaan käyttää sen osoittamiseen, että on olemassa vain viisi säännöllistä monitahokasta:


title: Jal

text: Jal (Urdu: جل) (kirjaimellisesti: ’vesi’) on pakistanilainen rockyhtye, jonka perusti Gohar Mumtaz.


title: Jal

text: Yhtye on saanut menestystä kappaleilla "Aadat" ja "Woh Lamhey". Alkuperäiset yhtyeen jäsenet olivat Atif Aslam ja Gohar Mumtaz, mutta myöhemmin Atifin tilalle tuli Farhan Saeed Butt ja Aamir Sheraz soittaa bassoa. Yhtye on yksi suosituimmista Etelä-Aasiassa.


title: Jal

text: Sana Jal tulee sanskritin kielestä sanasta "jalam" (जल), jonka käännös on vesi. Se on urdun ja hindin kielessä, mutta sitä ei käytetä urdussa (جل) yhtä usein kuin hindissä (जल). Bändin sivustolla sanotaan, että sana ”Jal” on persialaista alkuperää.


title: Jal

text: Heidän musiikkinsa on melodista ja mukaansa tempaisevaa ja yhtye uskoo, että musiikki on maailmanlaajuinen kieli, joka tuo sydämet ja sielut yhteen. Jalin sanoitukset on kirjoitettu tunteiden julistuksina, jotka ilmaistaan energisesti ja harmonisesti. " "Rangon Mein"


title: Jal

text: tulossa:


title: Júnior (jalkapalloilija, 1973)

text: Jenílson Ângelo de Souza pelaajanimeltään Júnior (s. 20. kesäkuuta 1973 Santo Antônio de Jesus, Brasilia) on brasilialainen jalkapalloilija. Hän voitti maailmanmestaruuden vuonna 2002 Etelä-Korean ja Japanin MM-kisoissa. Júnior oli pelipaikaltaan vasen pakki.


title: Júnior (jalkapalloilija, 1973)

text: Júnior aloitti uransa Esporte Clube Vitóriassa kaudella 1995–1996. Vitóriasta hän siirtyi Sociedade Esportiva Palmeirasin joukkueeseen, jossa voitti Brasilian Cupin vuonna 1998 ja Libertadores Cupin vuonna 1999. Vuonna 2000 Júnior siirtyi Italian Serie A:n Parma FC:n joukkueeseen, jossa hän pelasi vuoteen 2004 saakka käyden kuitenkin kaudella 2003–2004 AC Sienassa lainassa. Parma FC:ssä hän voitti Coppa Italian vuonna 2002. Vuonna 2004 Júnior palasi Brasiliaan São Paulo Futebol Cluben joukkueeseen, jossa hän pelasi nelisen vuotta. São Paulo FC:ssä hän voitti Libertadores Cupin vuonna 2005.


title: Júnior (jalkapalloilija, 1973)

text: Vuosina 1996-2004 Júnior pelasi Brasilian jalkapallomaajoukkueessa 22 maaottelua ja teki niissä yhden maalin. Maali syntyi MM-kilpailuissa 2002, joissa hän pelasi vain yhden ottelun.


title: Lebo Mathosa

text: Lebo Mathosa (1977 – 23. lokakuuta 2006) oli eteläafrikkalainen kwaiton ja hip hopin esittäjä.


title: Lebo Mathosa

text: Mathosa aloitti uransa vuonna 1994 perustetussa Boom Shaka -yhtyeessä. Hänen sooloalbuminsa "Dream" julkaistiin 2000, ja se myi kultaa. Hänelle myönnettiin levyn perusteella useita South African Music Awardseja. Vuonna 2004 ilmestyi toinen albumi, "Drama Queen".


title: Lebo Mathosa

text: Toisellakin albumillaan Mathosa nousi Etelä-Afrikassa listoille. Häntä ehdotettiin brittiläisen MOBO-palkinnon saajaksi. Mathosa esiintyi eri puolilla maailmaa, mm. Lontoon Trafalgar Squarella ja Yhdysvalloissa.


title: Lebo Mathosa

text: Mathosa kuoli auto-onnettomuudessa 29-vuotiaana. Laulaja oli avoimesti biseksuaalinen.


title: Jari-Matti Latvala

text: Jari-Matti Latvala (s. 3. huhtikuuta 1985 Töysä) on suomalainen ralliautoilija. Hän ajaa tällä hetkellä Toyotan tehdastallin riveissä rallin MM-sarjaa. Hän ajoi vielä kaudella 2016 Volkswagenilla. Talli ilmoitti kuitenkin marraskuussa 2016 vetäytyvänsä pois sarjasta kauden loputtua.


title: Jari-Matti Latvala

text: Kaudeksi 2008 Latvala pääsi Fordin tehdastiimin kuljettajaksi, ja kaudella 2010 hän saavutti MM-hopeaa. Kaudella 2012 hän voitti rallin MM-historian ensimmäisen aika-ajon, ja seuraavaksi kaudeksi hän siirtyi Fordilta Volkswagenille Sébastien Ogierin tallikaveriksi.


title: Jari-Matti Latvala

text: Latvalan kartanlukija on Miikka Anttila. Latvala tunnetaan myös aggressiivisesta ajotyylistään, ja häntä onkin verrattu edesmenneeseen ralliautoilijaan Colin McRaeen.


title: Jari-Matti Latvala

text: Latvalan isä Jari Latvala on entinen ralliautoilija, joka voitti urallaan muun muassa rallin Suomen mestaruuden.


title: Jari-Matti Latvala

text: Latvala aloitti ralliharjoittelun isänsä hankkimalla lokariautolla nelivuotiaana kotipihallaan. Ensimmäisen kilpailunsa hän ajoi karting-autolla seitsemänvuotiaana 20. syyskuuta 1992 Vaasassa.


title: Jari-Matti Latvala

text: Koska hänen isänsä ajoi rallia, Latvalalla oli oikeastaan aina käytettävissään oikea ralliauto. Latvalan harjoitusautot paranivat sitä mukaa kun kokemusta ja ikää tuli. 16-vuotiaana 5. toukokuuta 2001 hän pääsi ensi kertaa osallistumaan rallisprintin nuorten sarjassa. Seuraavana vuonna Latvala suoritti Englannissa kansallisen lisenssin ja pääsi osallistumaan maan kansalliseen rallisarjaan.


title: Jari-Matti Latvala

text: Jari-Matti Latvalasta tuli 14. marraskuuta 2002 nuorin suomalainen MM-ralliin osallistunut kuljettaja, hänen osallistuessaan RAC-ralliin. Hän ajoi kilpailun yleisen luokan 17. tilalle Mitsubishi Lancerin ratissa, kartturinaan Carl Williamson.


title: Jari-Matti Latvala

text: Latvala sai parhaan mahdollisen ensikosketuksen WRC-autoon vuoden 2003 alussa osallistumalla isänsä omistamalla Toyota Corolla WRC:llä Eestin Talviralliin voittaen rallin liki kahden minuutin erolla. Hän osallistui kauden aikana neljään MM-ralliin M-Sportin Ford Focus -WRC-autolla tullen kaikissa niissä maaliin.


title: Jari-Matti Latvala

text:
Kaudella 2004 Latvala ajoi Junioreiden MM-sarjaa. Vuoden 2005 hän kiersi MM-sarjaa yksityistallien autoilla sekä N-ryhmän autoilla. Vuodeksi 2006 Latvala sai käyttöönsä N-ryhmän Tommi Mäkinen Racing -tallin valmistaman Subarun, mutta osallistui ralleihin myös WRC-autoilla, muun muassa Corolla WRC:llä: Tunturirallissa kaksi pohja-aikaa flunssassa ja keskeytys ulosajon vuoksi. Suomen MM-rallissa Corolla WRC:llä hyviä aikoja kymmenen parhaan joukossa, kunnes rengasvaurion ja siitä seuranneen rengaspalon seurauksena toiveet pistesijoista täytyi unohtaa.
Vuonna 2006 Latvala oli myös mukana Rallin SM-sarjassa Corolla WRC -autolla ja voitti silti hopeaa osallistumatta kaikkiin osakilpailuihin.
Vuosina 2009 ja 2010 Latvala kilpaili myös Lahti Historic Rallyssa Ford Escort BDA:lla voittaen molemmat kisat.


title: Jari-Matti Latvala

text: Vuodeksi 2007 Latvala sai käyttöönsä Fordin kakkostiimin Stobartin Ford Focus WRC -auton. Japanin MM-ralli oli Latvalan uran 50. kilpailu. Hän ajoi kärkiaikoja ja oli jopa kilpailun johdossa, mutta tekniset ongelmat ja ajovirhe pudottivat hänet pisteiltä.


title: Jari-Matti Latvala

text: Walesin rallissa Latvala taisteli jälleen kärkisijoista, kunnes ongelmien myötä putosi kauas kärjestä. Tuossa kilpailussa hän kuitenkin saavutti 10 pohja-aikaa ja nousi kokonaiskilpailussa sijalle 10. Kauden aikana MM-pisteitä mies keräsi 30, sijoittuen näin MM-sarjassa 8:nneksi.


title: Jari-Matti Latvala

text: Kausi 2007 huipentui MM-sarjan ulkopuolella Latvalan voitettua Toyota Corolla WRC -autolla PreAlpi Master Show -rallin 26 sekunnin erolla ennen toiseksi ajaneeseen Peugeot-kuljettaja Luca Rosettiin.


title: Jari-Matti Latvala

text: Fordin ykköstallin Marcus Grönholm lopetti uransa kauden 2007 loputtua. Pitkään spekuloitiin Latvalan nousevan Grönholmin tilalle ja näin lopulta kävikin; 16. joulukuuta Ford uutisoi tehneensä sopimuksen Latvalan kanssa. Hänet nostettiin näin Fordin ykköstiimiin Mikko Hirvosen tallikaveriksi kaudelle 2008.


title: Jari-Matti Latvala

text: Latvala otti ensimmäisen voittonsa heti toisessa kisassaan tehdastallin Fordilla Ruotsin rallissa 10. helmikuuta, tullen kaikkien aikojen nuorimmaksi rallin MM-sarjan osakilpailun voittajaksi ohi edesmenneen Henri Toivosen. Latvala oli voittaessaan vain 22 vuoden ja 313 päivän ikäinen.


title: Jari-Matti Latvala

text: Loppukauden tulokset olivat ristiriitaisia. Latvala kykeni usein taistelemaan palkintopallisijoituksista, mutta virheet ja tekniset ongelmat pudottivat hänet usein kärkitaistelusta. Heikon asfalttimenestyksen johdosta talli päätti siirtää Latvalan Stobart-talliin Korsikan ja Katalonian ralleihin, ja hänen paikallaan tehdastallissa nuo rallit ajoi belgialainen François Duval.


title: Jari-Matti Latvala

text: Kauden 2009 alussa Latvala teki muutaman virheen ja kaudesta näytti tulevan vaikea. Latvala nappasi kuitenkin uransa toisen voiton Italian Sardinian MM-rallissa. Kesäkuun lopulla käydyssä Puolan MM-rallissa Latvala kuitenkin kolaroi toiselta sijalta viimeisellä reilun kahden kilometrin mittaisella yleisöerikoiskokeella seinään, kun talli odotti jo kaksoisvoittoa. Eroa takana tulleeseen Dani Sordoon oli ennen virhettä vajaa minuutti. Pettynyt Latvala totesikin tämän olleen tallin historian suurin pettymys.


title: Jari-Matti Latvala

text: Keväällä Portugalin rallissa Latvala ajoi rajusti ulos ja auto putosi kaiteen yli rotkoon. Noin 150 metriä pyörittyään auto pysähtyi laakson pohjalle. Latvala ja kartanlukija Miikka Anttila eivät loukkaantuneet, vaikka osa turvakaarista pettikin rajuissa iskuissa. Kauden useat virheet saivat Latvalan ja Anttilan kehittämään nuottijärjestelmäänsä paremmaksi. Rakenne pysyi samana, mutta Anttila korosti vaikeita osuuksia äänenpainoaan ja äänen käskevyyttä muuttamalla.


title: Jari-Matti Latvala

text: Vuonna 2010 Ford pudotti Latvalan kakkoskuskiksi. Kauden avausrallissa Ruotsissa Latvala ajoi kolmanneksi, ja Jordanian rallissa toiseksi. Uudessa-Seelannissa ja Suomessa hän voitti. Latvala löysi vihdoin tasaisuuden, joka häneltä oli ennen MM-sarjassa puuttunut. Molemmat voitot tulivat tiukan taistelun jälkeen, joka entisestään korosti parantuneen tasaisuuden roolia. Samaan aikaan tallitoveri Mikko Hirvonen taasen menetti otteensa tasaisuudesta ja sortui useisiin, osittain jopa outoihin virheisiin. Kauden päätteeksi Latvala tuli MM-pisteissä toiseksi Sébastien Loebin jälkeen, ajettuaan kaikissa paitsi yhdessä rallissa (Portugali, ulosajo) pistesijoille.


title: Jari-Matti Latvala

text: Latvala lähti kauteen 2011 samalta viivalta Mikko Hirvosen kanssa, ja monet uskoivat hänen pystyvän Sébastien Loebin valtakauden lopettajaksi. Hän kuitenkin putosi MM-taistelusta jo ennen kauden puoliväliä. Latvala voitti kauden päätöskilpailun Walesissa. Kaudeksi 2012 hänen tallikaverikseen siirtyi norjalainen Petter Solberg.


title: Jari-Matti Latvala

text: Latvala siirtyi kauden 2012 jälkeen ajamaan rallin MM-sarjaan liittyneeseen Volkswageniin. Hän voitti Ranskan MM-rallin vuonna 2014 ja katkaisi pitkän suomalaisten voitottoman putken asfalttiralleissa.


title: Jari-Matti Latvala

text: Latvala voitti kauden 2016 Meksikon rallin 6. maaliskuuta ja oli näin kautta aikain ensimmäinen suomalainen joka on voittanut Meksikon rallin.


title: Jari-Matti Latvala

text: Tommi Mäkisen johtama Toyota-talli teki joulukuussa 2016 sopimuksen kaudesta 2017 Latvalan kanssa. Hänen autonsa on Toyota Yaris WRC.


title: Jari-Matti Latvala

text: Latvala sijoittui kauden ensimmäisessä rallissa Monte Carlossa toiseksi Sébastien Ogierin jälkeen. Hän voitti Ruotsin MM-rallin, jonka myötä hän johtaa rallin MM-sarjaa kahden kilpailun jälkeen. Suomen MM-rallissa Latvala joutui keskeyttämään auton ohjausyksikön ECU:n rikkouduttua. Kauden viimeisessä rallissa Australiassa Latvala ajoi ulos viimeisellä erikoiskokeella ollessaan kisassa toisena. Hän oli kokonaispisteissä kauden 4. paras.


title: Jari-Matti Latvala

text: Latvala kirjoitti ylioppilaaksi 4. kesäkuuta 2005 Kuortaneen urheilulukiosta jääkiekkolinjalta. Hän pelasi nuoruudessaan jääkiekkoa Alavuden Peli-Veikkojen juniorijoukkueissa. Hän asuu avoliitossa Maisa Torpan kanssa Pohjois-Helsingissä. Latvalalla on myös kotipaikallaan Alavuden Tuurissa nimeään kantava moottoriurheilumuseo JM-Rally Parc Fermé.


title: Tuulipuku

text: Tuulipuku tai ulkoilupuku on sananmukaisesti puku, joka ei päästä tuulta lävitseen. Useimmiten tuulipuvut ovat varsin keveitä. Myös vedenpitäviä, kalvolla varustettuja tuulipukuja valmistetaan.


title: Tuulipuku

text: Tuulipuvut on Suomessa yhdistetty tavalliseen kansaan, joten tuulipukuun pukeutumalla esimerkiksi poliitikot tai muut kansanomaista imagoa tavoittelevat toimijat ovat tuulipuvussa kansan keskuudessa liikkuen viestittäneet kuuluvansa joukkoon. Toisaalta humoristit ovat hyödyntäneet tämän kolikon toisesta puolesta ammentavia karikatyyrejä, joissa tuulipuku on esiintynyt helppona rahvaanomaisuuden tunnusmerkkinä. Kansansuosiota on nauttinut Lasse Kämärin aforismi-runo kulttuurilehti Parnasson numerossa 4/2002: "on köyhälläkin kahisevaa: tuulipuku"


title: Tuulipuku

text: Suomessa tuulipukujen suosio kasvoi merkittävästi 1960- ja 1970-luvun taitteessa, jolloin jyväskyläläinen juoksija sekä Suomen Urheiluliiton kestävyysjuoksijoiden lajivalmentaja Mauri Jormakka toi niitä markkinoille. Tuulipukujen suosio on vuosien aikana vähentynyt.


title: Al Imran

text:
Al Imran (, ) on Koraanin kolmas suura.
Siinä on 200 säettä. Suurassa on runsaasti kritiikkiä kristyttyjä ja juutalaisia vastaan. Suuran loppuosassa viitataan Uhudin taistelun, vuonna 625, jälkeiseen hajaannukseen muslimien joukossa. Historialliset viittaukset ovat harvinaisia Koraanissa.


title: Al Imran

text: Imran, on Mooseksen (Musa) ja Aaronin (Harun) isä, josta on puhuttu myös juutalais-kristillisessä traditiossa. Kappale ilmestyi Medinassa ja on joko toinen tai kolmas medinalainen ilmestys. Melkein kaikki siitä kuuluu hijran kolmanteen vuoteen, paitsi mahdollisesti säe 61, jossa mainitaan mubahala ja saattaa siksi olla ilmestynyt vierailulla Najranin kristitylle valtuustolle, joka tapahtui hijran kymmenentenä vuonna.


title: Al Imran

text:
Suurassa on kaksi suurta viestiä, joista molemmista keskustellaan yhdessä kahdesta osiosta. Ensimmäinen osio, 3:1–120, ohjaa kuinka vastustaa viettelystä ja siveettömyyttä, esimerkkeinä: 3, 14, 84 and 120.
Toinen osio, säkeet 3:121–200, ohjaa kuinka vastustaa sisäistä siveettömyyttä, esimerkkinä: 103.


title: In the Shadows

text: In the Shadows on suomalaisen rockyhtye The Rasmuksen single, joka julkaistiin Suomessa tammikuussa 2003. Se myi Suomessa kultaa. Se oli myös viidennen studioalbumin, "Dead Lettersin", esittelykappale ja täten ensimmäinen single. Suomessa se nousi heti virallisen singlelistan ensimmäiselle sijalle. ”In the Shadows”, kuten muutkin "Dead Lettersin" kappaleet, nauhoitettiin Nord Studiosilla Tukholmassa. Kappale on myös elokuvan "Pahat pojat" soundtrackilla. Kappale kirjoitettiin soundcheckissä Vaasassa.


title: In the Shadows

text: Kappale on The Rasmuksen toistaiseksi suurin hitti kansainvälisesti. Se on yltänyt muun muassa Ison-Britannian, jossa se myi 180 000 kappaletta, singlelistan kolmanneksi ja useiden maiden, kuten Saksan ja Uuden-Seelannin, singlelistan ensimmäiseksi. Kappaleen menestyksen ja levinnäisyyden siivittämänä myös itse albumi Dead Letters löysi tiensä useiden maiden listojen kärkisijoille. Lisäksi ”In the Shadowsin” video oli MTV Europen soitetuin video.


title: In the Shadows

text: Ranskassa ”In the Shadowsin” melodia on vuodesta 2006 lähtien ollut maan suosituimman talk show’n "On n'est pas couché’n" tunnusmusiikkina. Kappale on useana vuonna ollut eniten Teosto-korvauksia ulkomailta saanut suomalainen sävellys Sibeliuksen teoksia lukuun ottamatta.


title: In the Shadows

text: Kappaleelle tehtiin neljä eri musiikkivideota.


title: In the Shadows

text: "Englannin/Yhdysvaltain versiossa" yhtye esiintyy yleisön edessä sisätiloissa ja juonena näytetään nuorta naista, joka toimii korkea-arvoisempien ihmisien palvelijana. Häntä rangaistaan ankarasti hänelle sattuneesta vahingosta. Nainen näkee peilin läpi tulevaisuuteensa ja laulavan Lauri Ylösen, joka ojentaa tälle kätensä ja vetää hänet peilin läpi. Hän pääsee yleisön joukkoon yhtyeen eteen. Videon lopussa ihmiset tulevat naisen huoneelle, mutta näkevät vain tyhjän sängyn. Videon ohjasi Philipp Stölzt ja se kuvattiin Romaniassa.


title: In the Shadows

text: "CROW-versiossa" The Rasmus soittaa lavalla valkoisessa huoneessa ilman yleisöä. Yhtyeen jäsenet saavat käsivarsiinsa mustat sulat, jotka lähtevät irti kertosäkeen tullessa. Myöhemmin ulkopuolella lentävät korpit rikkovat huoneessa olevat kapeat ikkunat ja lentävät yhtyeen ympärillä ja pian yksi korpeista rikkoo kattolampun, jolloin huoneeseen suihkuaa sähkökipinöitä. Lopussa yhtyeen jäsenet muuttuvat leijaleviksi suliksi. Video on ”In the Shadowsin” videoista tunnetuin ja se kuvattiin Tukholmassa. Sen ohjasivat Niclas Fronda ja Frederik Löfberg.


title: In the Shadows

text: "”Roistoversiossa” (Bandit version)" yhtye esiintyy lavalla ja juonena näytetään jäsenien ryöstävän ja myöhemmin ajamassa autoa kasvot lähes kokonaan peittäviin päähineihin sonnustautuneina. Video kuvattiin Helsingissä lähinnä "Pahojen Poikien" soundtrackia varten ja sen ohjasi Finn Andersson.


title: In the Shadows

text: "Uudessa versiossa" yhtye esiintyy lähes kokonaan valkoisessa huoneessa ilman yleisöä. Huoneessa on kuitenkin jonkin verran eriväristä valoistusta koristeena. Tässä videossa käytetään runsaasti ”peili”- eli ”mirror”-efektejä.


title: Häkämyrkytys

text: Häkämyrkytys on myrkytystila, joka aiheutuu altistumisesta hiilimonoksidille eli häkäkaasulle. Hiilimonoksidi sitoutuu hemoglobiinin hemiin herkemmin kuin happi. Sitoutunut hiilimonoksidi estää hapen sitoutumisen ja häiritsee näin hapen kuljetusta elimistön soluille.


title: Häkämyrkytys

text: Häkämyrkytyksen oireita ovat muun muassa pahoinvointi, päänsärky ja limakalvojen muuttuminen vaaleanpunaisiksi, tajunnantason lasku (humalainen käytös) sekä tajuttomuus, joka vaatii jo lääkkeellisen hapen antoa, muuten seurauksena on useimmiten kuolema. Häkämyrkytyspotilas tulee siirtää mahdollisimman nopeasti raittiiseen ilmaan. Jos mahdollista, potilasta voidaan hoitaa antamalla hengityskaasuna sataprosenttista happea.


title: Häkämyrkytys

text: Suomessa kuolee keskimäärin 100 henkilöä vuodessa häkämyrkytykseen.


title: Häkämyrkytys

text: Veressä häkä sitoutuu 220 kertaa happea hanakammin punasolujen hemoglobiiniin, jolloin syntyy karboksihemoglobiinia. Koska häkä syrjäyttää tehokkaasti hapen, vähenee elimistön hapensaanti verraten pienilläkin häkäpitoisuuksilla. Kun karboksihemoglobiinin osuus on 20 prosenttia veren hemoglobiinista, alkaa esiintyä oireita.


title: Häkämyrkytys

text: Häkää on palokaasuissa noin prosentti, tupakansavussa jopa kaksi prosenttia. Käsittelemättömissä pakokaasuissa häkää on 4–7 prosenttia. Jos hengitysilman häkäpitoisuus on 0,01 prosenttia tai pienempi, myrkytysoireita ei esiinny. Tunnin altistus häkäpitoisuudelle 0,1 prosenttia kasvattaa karboksihemoglobiinin pitoisuuden 50–80 prosenttiin, mikä on hengenvaarallista.


title: Häkämyrkytys

text:
Tyypillisiä häkämyrkytysoireita ovat:
Häkämyrkytyksistä toipuneista 10–30 prosentille ilmaantuu päivien tai viikkojen kuluessa persoonallisuuden muutoksia, dementiaa tai Parkinsonin taudin oireita. Suurimmalla osalla nämä oireet häviävät itsekseen.


title: Hirvisuon soidensuojelualue

text: Hirvisuon soidensuojelualue on Pudasjärven ja Oulun (aikaisemmin Ylikiimingin) kunnanrajalla valtatien 20 varrella sijaitseva suomaaston suojelukohde. Suolakeus muodostuu aapasuosta, jonka pinta-ala on 4 481 hehtaaria, ja sitä hoitaa Metsähallitus.Hirvisuo on linnustollisesti erittäin arvokas alue, tärkeä porojen kesälaidunalue sekä tunnettu linturetkikohde, alueella sijaitsee myös lintutorni.


title: Hirvisuon soidensuojelualue

text: Hirvisuo sijaitsee Kiiminkijoen ja Iijoen välisellä rannikkoalankoalueella, jonka suhteelliset korkeuserot ovat äärimmäisen pienet. Alueen vedet virtaavat kaikkiin ilmansuuntiin, mutta laskevat lopulta Iijokeen. Alueelta on kartoitettu yli 30 eri suotyyppiä, joista yleisimpiä ovat karut rimpi- ja kalvakkanevat.


title: Hirvisuon soidensuojelualue

text: Vuonna 2001 alueen länsiosassa sijaitsevan Ison Ahvenjärven länsi- ja eteläpuolella sijaitsevaa ojitettua suota on palautettu luonnontilaan. Ennallistamistoimien yhteydessä suo-ojat padottiin veden poisvirtaamisen vähentämiseksi.


title: Hirvisuon soidensuojelualue

text: Alueen linnustoon kuuluu useita vesilintulajeja, joista yleisimpiä ovat tavit ja jouhisorsat. Muita alueella tavallisimmin tavattavia lintulajeja ovat jänkäsirriäinen, mustaviklo, harmaalokki, niittykirvinen, keltavästäräkki, peippo, pajulintu, liro, kapustarinta, pikkukuovi, isokuovi, suokukko, valkoviklo, pajusirkku, järripeippo, harmaasieppo, metsäkirvinen, urpiainen ja leppälintu. Harvinaisempia lajeja ovat kuikka, metsähanhi, laulujoutsen, ampuhaukka, nuolihaukka, kurki, jänkäkurppa, vesipääsky, suopöllö, isolepinkäinen, hiiripöllö sekä pohjansirkku.


title: Hirvisuon soidensuojelualue

text: Hirvisuon suojelualueella sijaitsee kaksi retkireittiä, joiden päätepisteet ovat valtatien 20 levähdysalueella Oulun ja Pudasjärven kunnanrajan tuntumassa.


title: Hirvisuon soidensuojelualue

text: Luontopolku eli Ötökkäpolku on noin yhden kilometrin pituinen, ja se johtaa valtatien levähdysalueelta suolakeuden kautta metsäiseen niemekkeeseen lintutornille ja takaisin levähdysalueelle.


title: Hirvisuon soidensuojelualue

text: Noin kilometrin mittainen lintutornilta alkava reitti vie Häikiönniemeen vanhalle tervahaudalle.


title: Hirvisuon soidensuojelualue

text: Alueella ei ole erillisiä laavuja tai autiotupia. Telttailu on sallittu koko alueella jokamiehenoikeuden nojalla. Jätehuolto on omatoimista. Tulentekopaikka sijaitsee valtatien levähdysalueella.


title: Surmanajo

text: Surmanajo on autolla tai moottoripyörällä ajoa metallihäkissä, lempinimeltään pytyssä. Pytty voi olla lieriön tai pallon muotoinen, ja ajoneuvo pysyy sen sisäpinnalla keskipakoisvoiman ansiosta.


title: Surmanajo

text: Suomen ylivoimaisesti tunnetuimmat surmanajajat ovat olleet Onni (1923-2014) ja Kalevi Suuronen. Onni aloitti surmanajon vuonna 1948 ja hänen poikansa Kalevi vuonna 1971 Suuroset lopettivat surmanajon 1990-luvulla. Onni teki viimeisen ajonsa 72 vuoden iässä, mikä lienee maailmanennätys. Vuonna 2004 Yle TV1 esitti Suurosista kertovan televisio-ohjelman "Tosi tarina: Surmanajaja elää". Samana vuonna Kansainvälinen tivoli- ja sirkusalan järjestö palkitsi Onni Suurosen hänen elämäntyöstään Kultaisen Ponin festivaalilla Italian Riminissä.


title: Surmanajo

text: Ensimmäiset surmanajat Suomessa olivat virolaiset Kalan sisarukset, Herbert, Ludmila ja Konstantin 20-luvun lopussa. He ajoivat puurakenteisessa surmankirnussa, muun muassa 24.8. – 4.9. 1929 Lahdessa.


title: Surmanajo

text: Tuohon aikaa Hämeen tivolia pitänyt tehtailija Kalle-Vihtori Jokilampi oli lapsineen seuraamassa surmanajoa Lahdessa ja innostus tuohon huimapäiseen lajin syttyi. Sisarukset Väinö, Yrjö ja Anna-Liisa (myöhemmin Ahonen) Jokilampi alkoivat ajaa surmanajoa 30-luvulla. Väinö ja Anna-Liisa ajoivat kirnussa myös yhtä aikaa, joskus Yrjö kolmantena. Yrjö ajoi myös pallossa.


title: Surmanajo

text: Jokilampien puurakenteinen surmankirnu valmistuivat vuodeksi 1931 omassa pajassa Hollolan Herralassa, jossa oli valmistettu monet muutkin Hämeen tivolin laitteet maailmanpyörää myöten. Teräksinen surmanpallo valmistui hiukan myöhemmin samassa pajassa. Pyöristä on sen verran tietoa, että Väinö hankki 1924 2,5hv F.N.- merkkisen pyörän, joka on saattanut olla ensimmäinen surmanajossa käytetty moottoripyörä. Väinöllä oli myös 4,5hv JAMES –merkkinen pyörä 20-luvun lopulla.  Keväällä 1932 Väinö hankki Raleigh-merkkisen moottoripyörän, jossa oli 5 hv moottori.


title: Surmanajo

text: Jokilammen sisarukset ajoivat vuodesta -31 alkaen ympäri Suomen sekä Hämeen tivolien (oli jaettu kahteen, ajoittain jopa kolmeen osaan) mukana, että erillisissä tapahtumissa. Yrjö kävi myös Ruotsissa ajamassa pallossa. 30-luvun alussa Suomea kiersivät virolaiset Kalan sisarukset, sekä Jokilammen sisarukset, sattuen joskus jopa samaan aikaan samoille markkinoille.


title: Surmanajo

text: Joitakin kertoja muun muassa moottorin kiinnileikkaamisen vuoksi sattui onnettomuuksia kirnussa ja loukkaantumisten vuoksi jäi esityksiä ajamatta. Yhden kerran Liisa ja Yrjö törmäsivät toisiinsa ja putosivat alas. Väinö joutui kiertämään ylhäällä niin kauan, että loukkaantunet sisarukset ja pyörät saatiin korjattua alta pois. Tämän jälkeen tiettävästi ei kahta pyörää enempää kirnussa yhtä aikaa kiertänyt.


title: Surmanajo

text: Jokilammet olivat olympiakesänä -52 ajamassa Helsingissä Linnanmäen kentällä. Jokilampien surmanajot päättyivät tähän vuoteen.


title: Surmanajo

text: Nykyään aktiivisia surmanajoryhmiä toimii Suomessa vain yksi. Cageriders on Sasja Laajoen ja Pasi Heikkilän muodostama stunt-ryhmä ja heillä on käytössään maailman suurin liikuteltava surmanajopallo, jonka halkaisija on kuusi metriä. Kaksikko on ajanut vuodesta 2011 lähtien.


title: Onni Suuronen

text: Onni Suuronen (28. elokuuta 1923 Kangasniemi – 9. tammikuuta 2014 Jyväskylä) oli suomalainen surmanajaja. Hän oli myös Suomen suurimpiin ja vanhimpiin tivoleihin kuuluvan Tivoli Suurosen perustaja. Se aloitti toimintansa vuonna 1949.


title: Onni Suuronen

text: Suuronen työskenteli nuorena renkinä ruokapalkalla ja kävi kävi jatkosodan jälkeen seppäkoulun Mikkelissä. Vuonna 1947 hän siirtyi sepäksi Sirkus Sariolan palvelukseen. Suuronen kengitti sirkushevosia ja rakensi Keravalla sirkuksen surmanajajille niin sanottuja surmanajopyttyjä kiinnostuen myös itse lajista. Hän alkoi itse ajaa moottoripyörällä vuonna 1948 ja kiersi toisen surmanajajan Esa Paltilan kanssa kesän Sirkus Sariolan mukana. Seurvaavana keväänä miehet päättivät ryhtyä itsenäisiksi yrittäjiksi. He hankkivat oman pytyn ja rakensivat myöhemmin myös surmanajoauton, jolla ajoivat ensimmäistä kertaa Mikkelin talvimarkkinoilla 1950.


title: Onni Suuronen

text: Onni Suuronen ja Esa Paltila olivat myös Linnanmäen huvipuiston alkuperäisiä esiintyjiä. Heidän surmanajotynnyrinsä oli huvipuistossa sen avajaispäivästä 27. toukokuuta 1950 lähtien neljän kuukauden ajan, jonka jälkeen Suuronen ja Paltila lähtivät jälleen kiertämään maata. Suuronen jatkoi yhteistyötä Paltilan kanssa vielä muutaman vuoden ajan, jonka jälkeen lunasti hänen osuutensa tynnyristä itselleen. 1950- ja 1960-luvuilla Suuronen kiersi enimmäkseen yksin, joista neljän vuoden ajan Tivoli Sariolan mukana. Vuonna 1971 hän sai kumppanikseen silloin 17-vuotiaan poikansa Kalevin. Surmanajotynnyrin lisäksi Tivoli Suurosen mukana kiersi alusta lähtien myös muita esiintyjiä, kuten taikureita ja klovneja sekä erilaisia huvipuistolaitteita.


title: Onni Suuronen

text: Onni Suuronen jatkoi surmanajoa aina 1990-luvun alkuun saakka ja esiintyi viimeisen kerran kesällä 1995 muutaman vuoden tauon jälkeen. Myöhemmin hän kiersi Tivoli Suurosen mukana viimeisiin elinvuosiinsa saakka. Vuonna 2004 valmistui Suurosista kertova Yleisradion dokumentti "Tosi tarina: Surmanajaja elää". Samana vuonna Kansainvälinen tivoli- ja sirkusalan järjestö palkitsi Onni Suurosen hänen elämäntyöstään Italian Riminissä.


title: Lipidimaailma

text: Lipidimaailma () on elämän alkuperää koskeva hypoteesi, jonka mukaan ensimmäinen itsereplikoituva esine oli lipidin kaltainen. Tiedetään, että fosfolipidit muodostavat veteen sekoitettuina lipidikaksoiskerroksia – samoja rakenteita kuin solukalvoissa. Näitä molekyylejä ei ollut varhaisella maapallolla, mutta muut amfifiiliset pitkäketjuiset molekyylit voivat myös muodostaa kalvoja. Lisäksi tiedämme, että nämä kalvot voivat kasvaa (lisäämällä lisää lipidejä) ja tarpeeksi suurina ne voivat jakautua spontaanisesti. Näin ollen lipidirakenteiden koko ja koostumus voi periytyä kahdelle jälkeläiselle. Hypoteesin pääajatuksena on, että lipidirakenteiden koostumus oli pääasiallinen tapa säilyttää informaatiota ja että evoluutio johti RNA:n ja DNA:n kaltaisten, tietoa paremmin säilyttävien polymeerien ilmenemiseen.


title: Lipidimaailma

text: Suurin osa prebiottisissa olosuhteissa potentiaalisesti läsnä olevista amfifiileista koostuvia vesikkeleitä koskevista tutkimuksista ovat olleet rajoitettuja järjestelmiin, joissa on mukana vain yhden tai kahden tyyppistä amfifiilia. Tämä on vastakohta prebioottisten kemiallisten reaktioiden simulaatioihin, jotka tyypillisesti tuottavat hyvin erilaisia yhdisteiden seoksia. Lukuisasta erilaisesta amfifiilisesta yhdisteestä koostuvassa lipidikaksoiskerroksessa, amfifiileilla olisi suuri määrä teoreettisesti mahdollisia tapoja järjestäytyä toisiinsa nähden kalvolla. Kaikista näistä mahdollisista kalvon järjestäytymisistä, tietynlainen paikallinen järjestäytyminen olisi suosinut hypersyklin syntyä. Tämä olisi ollut positiivinen takaisinkytkentä, joka olisi koostunut kalvolla olevasta alueesta ja vesikkelissä olevasta yhdisteestä. Tämänkaltaiset alue/yhdiste -parit voivat periytyä tytärvesikkeleille, johtaen erillisten sukulinjojen muodostumiseen ja mahdollistaen luonnonvalinnan tapahtumisen.


title: Lipidimaailma

text: Lipidien abioottinen saatavuus ei näyttäisi olevan ongelma. Ainakin joissain kokeissa on saatu aikaan lipidien esiasteita ja rasvahappoja ja muita lipidejä abioottisesti ilman elävien solujen entsyymeitä. Niissä on käytetty muun muassa niin sanottua Fisrcer-Tropschin synteesiä vedessä, jossa oksaalihappoa kuumennettiin 100–400 asteeseen.


title: In My Life (The Rasmuksen kappale)

text: In My Life on suomalaisen rockyhtye The Rasmuksen single. Se julkaistiin Suomessa huhtikuussa 2003 ja se on toinen yhtyeen Dead Letters-albumilta julkaistu single. Kappale on nopeatempoisin ja kiihkein albumin kappaleista. Single oli korkeimmillaan Suomen virallisen singlelistan toisella sijalla ja pysyi listalla kahdeksan viikkoa. In My Life, kuten muutkin Dead Lettersin kappaleet, nauhoitettiin "Nord Studios"illa, Tukholmassa. Kappaleesta tehtiin hieman lyhyempi miksaus singleä varten. Lisäksi levyllä on ennen julkaisematon bonuskappale.


title: In My Life (The Rasmuksen kappale)

text: "In My Life"lle tehtiin musiikkivideo Kuubassa ja sen ohjasivat Niclas Fronda ja Frederik Löfberg. Siinä yhtye soittaa viidakossa, ja solisti Lauri Ylönen mm. raahautuu pitkin maata, paiskautuu mutaiseen maahan kasvot edellä ja putoaa jokeen.


title: Luettelo Queenin singleistä

text: Brittiläisen rock-yhtye Queenin Britanniassa julkaisemat singlelevyt.


title: Iso-Hannu

text: Iso-Hannu on Raumalla sijaitseva elokuvateatteri, jonka omistaa Kinorauma Oy. Samalla paikalla toimi aiemmin vuonna 1916 valmistunut elokuvateatteri Titania, joka oli J. A. Niemen suunnittelema. Se kuitenkin tuhoutui talvisodan pommituksessa. Iso-Hannu rakennettiin 4. syyskuuta 1940 päivättyjen Jaakko Tähtisen piirustusten mukaan. Rapattu kivinen rakennus sijaitsee ns. Hannun tontilla.


title: William Alwyn

text: William Alwyn (7. marraskuuta 1905 – 11. syyskuuta 1985) oli englantilainen säveltäjä ja huilisti.


title: William Alwyn

text: Alwyn syntyi Northamptonissa ja aloitti lapsena piccolonsoiton. 15-vuotiaana hän pääsi Royal Academy of Musiciin Lontooseen opiskelemaan huilunsoittoa ja sävellystä. Hän edistyi soittajanurallaan ja toimi hetken Lontoon sinfoniaorkesterin ensihuilistina. Vuosina 1926–1955 Alwyn oli Royal Academyssä sävellyksen professorina.


title: William Alwyn

text: Alwynin tuotantoon kuuluu mm. viisi sinfoniaa, neljä oopperaa, konserttoja ja jousikvartettoja. Vuosina 1941–1962 hän sävelsi musiikin yli 70 elokuvaan. "Lyra Angelica" -konsertto harpulle ja jousiorkesterille kuultiin vuoden 1998 talviolympialaisissa.


title: William Alwyn

text: Alwyn kuoli Southwoldissa, Englannissa vuonna 1985. Säveltäjältä jäi leskeksi hänen toinen vaimonsa Doreen Carwithen, säveltäjä hänkin.


title: William Alwyn

text: Elokuvia, joihin Alwyn sävelsi musiikin ovat muun muassa:


title: Sulo-Weikko Pekkola

text: Sulo-Weikko Pekkola (23. maaliskuuta 1890 Pornainen – 10. helmikuuta 1931 Porvoo) oli suomalainen kirjailija ja jääkärikapteeni.


title: Sulo-Weikko Pekkola

text: Pekkolan vanhemmat olivat kansakoulunopettaja Henrik Johan Pekkola ja Anna Maria Sparvin. Hänet vihittiin avioliittoon vuonna 1918 Aino Sofia Ellen Lindbergin kanssa. Pekkola kirjoitti ylioppilaaksi Porvoon suomalaisesta yhteiskoulusta vuonna 1909 ja liittyi Eteläsuomalaiseen osakuntaan. Opintojaan hän jatkoi Helsingin yliopiston filosofisen tiedekunnan viljelys-taloudellisella osastolla vuosina 1911–1913 ja suoritti metsänhoitotutkinnon vuonna 1913.


title: Sulo-Weikko Pekkola

text: Hän työskenteli opintojensa päätyttyä avustajana leimaustöissä useilla valtion metsänhoitoalueilla Karjalassa ja Kainuussa vuosina 1913–1914, jonka jälkeen hän hoiti Jongunjoen hoitoalueen aluemetsänhoitajan virkaa vuosina 1914–1915. Hän erosi metsähallituksen palveluksesta 13. helmikuuta 1915 tähtäimessään liittyä Saksaan lähteviin jääkäriaktivisteihin.


title: Sulo-Weikko Pekkola

text: Pekkola liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 2. maaliskuuta 1915. Hänet sijoitettiin joukon 1. komppaniaan. Keväällä 1915 Pekkola poistui kurssilta ja matkusti Norjaan, missä hän työskenteli touko- kesäkuun uittotöissä. Norjasta hän palasi takaisin Lockstedtin leirille 2. elokuuta 1915 ja hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin myöhemmin pataljoonan 1. konekiväärikomppaniaan, missä hän toimi konekivääriryhmän apulais- ja ryhmänjohtajana.


title: Sulo-Weikko Pekkola

text: Pataljoonasta Pekkola komennettiin 19. lokakuuta 1915 värväystehtäviin Suomeen, missä hän muun muassa järjesti aktivistien tiedonantoverkoston kesällä vuonna 1916 ja osallistui Kilpisjärven sabotaasi-iskun valmisteluun. Myöhemmin hän oli Saksan meriesikunnan palveluksessa ja teki sen toimeksiannosta useita tiedustelumatkoja Suomeen. Kevättalvella vuonna 1916 hän teki muun muassa kolme kuukautta kestäneen tiedustelumatkan Kannanlahteen, Petsamoon ja Norjan Vuoreijaan yhdessä tulevan jääkärin Yrjö Ponton kanssa. Takaisin 1. konekiväärikomppaniaan Pekkola palasi 13. huhtikuuta 1917 ja hänet siirrettiin vasta perustettuun pataljoonan 2. konekiväärikomppaniaan 10. heinäkuuta 1917. Hän osallistui Berliinissä pidetyille räjäytyskursseille ja vuonna 1917 Polangenissa järjestetyille erikoiskursseille (pommarikurssi).


title: Sulo-Weikko Pekkola

text: Suomessa alkoi sisäpoliittinen tilanne muodostua vakavaksi vuoden 1917 kuluessa, ja lopulta marraskuussa 1917 Pekkola pääsi takaisin kotimaahansa, kun pieni jääkäriryhmä kuljetettiin saksalaisella sukellusveneellä Porvoon lähelle Hamnskäriin. Suomessa Pekkola alkoi kouluttaa suojeluskuntalaisia Kannaksella sekä Porvoon seudulla.


title: Sulo-Weikko Pekkola

text: Suomen sisällissota oli kestänyt vasta muutaman päivän, kun Pekkola haavoittui Keravan taistelussa 31. tammikuuta 1918. Sota ei kuitenkaan hänen osaltaan loppunut, vaan Pekkola osallistui ns. Pellingin retkeen mennen pääjoukon mukana Viroon. Täältä hän palasi suomalaisen etappipataljoonan mukana Hankoon osallistuen sitten niin Hangon kuin Helsinginkin valtaukseen.


title: Sulo-Weikko Pekkola

text: Armeijasta Pekkola erosi vuonna 1919 jääkärikapteenina. Hän toimi suojeluskunnan aluepäällikkönä aina vuoteen 1926 asti. Samalla hän hankki elantoa myös metsänhoidosta. Vuonna 1926 Pekkola ryhtyi vapaaksi kirjailijaksi. Vuonna 1918 hän oli solminut avioliiton porvoolaisen Aino Sofia Ellen Lindbergin kanssa. Perheeseen syntyi kaikkiaan kolme lasta.


title: Sulo-Weikko Pekkola

text: Pekkolan ensiteos oli huumoripitoinen "Herrana ja heittiönä". Vuonna 1928 Pekkola teki matkan maapallon ympäri, minkä aikana hän kirjoitti Uuden Suomen sunnuntainumeroihin kuvauksia matkan kokemuksista. Parhaat kirjoituksista julkaistiin sittemmin kolmena matkakirjana. Matkan aikana hän sairastui Intiassa malariaan maaten viikkokaupalla kovassa kuumeessa.


title: Sulo-Weikko Pekkola

text: Kirjailijaksi ryhdyttyään Pekkola oli ostanut Porvoon Sikosaaresta Tuulensuun huvilan kirjoittaakseen siellä talvet ja hoitaakseen puutarhaa kesäisin. Palstalleen hän perusti hedelmäpuutaimiston. Pekkolan kirjailijanura jäi kesken, kun hän ampui itsensä 10. helmikuuta 1931.


title: Sulo-Weikko Pekkola

text: Aikalaishuhut kertoivat, että Pekkolan kuoleman syynä oli arvannosto, jossa hänestä tuli arvan määräämänä Lapuan liikkeen vihaaman entisen presidentin K. J. Ståhlbergin ampuja. Murha piti tehdä siinä tapauksessa, että Ståhlberg valittaisiin tasavallan presidentiksi vuoden 1931 vaaleissa. Lapuan liikkeen Aktivisti-lehti julkaisi Pekkolan kuvan Ståhlbergin uhrien muistokirjoituksessa.


title: Bülent Arel

text: Bülent Arel (23. huhtikuuta 1919 – 24. marraskuuta 1990) oli turkkilaissyntyinen nykytaidemusiikin säveltäjä.


title: Bülent Arel

text: Arel syntyi Istanbulissa. Hän opiskeli sävellystä Ankarassa ja ääni-insinöörialaa Pariisissa. Hän toimi myöhemmin Ankaran konservatorion johtajana ja vuosina 1951–1959 Ankaran radion ensimmäisenä musiikillisena johtajana.


title: Bülent Arel

text: Vuonna 1959 Arel lähti Yhdysvaltoihin työskentelemään tietokone- ja elektronisen musiikin parissa. Vuonna 1962 hän teki Edgar Varèsen kanssa yhteistyötä teoksessa "Déserts".


title: Bülent Arel

text: Arel opetti vuosina 1971–1989 Stony Brookin yliopistossa. Hän kuoli vetäytymistään seuranneena vuonna syöpään, multippeliin myeloomaan, 71-vuotiaana.


title: Bülent Arel

text: Arel sävelsi elektronisen musiikin lisäksi muun muassa kamarimusiikkia, vokaalimusiikkia ja sinfonisia teoksia. Hänen oppilaitaan olivat Daria Semegen, Conrad Cummings ja Jing Jing Luo.


title: Ilkka Koivisto

text:
Ilkka Matti Juhani Koivisto (29. huhtikuuta 1932 Tampere – 25. kesäkuuta 2012 Vantaa) oli suomalainen biologi ja filosofian tohtori. Hän johti Korkeasaaren eläintarhaa vuosina 1968–1995. Koivisto kirjoitti luontoaiheisia pakinoita ja kolumneja lehtiin ja radioon vuosikymmenten ajan.
Hän toimi pitkään myös "Luontoillan" nisäkäsasiantuntijana. Vuosina 1981–1992 Koivisto oli jäsenenä ensimmäisessä Suomen Lintutieteellisen Yhdistyksen nimistötoimikunnassa, joka laati kaikille maailman linnuille suomenkieliset nimet. Hän oli myös Nisäkäsnimistötoimikunnan jäsen. Vuosina 1991–1993 ja 1994–1998 Koivisto toimi Suomen eläinsuojeluyhdistyksen puheenjohtajana.


title: Ilkka Koivisto

text: Ilkka Koivisto sai vuonna 1972 yhdessä silloisen vaimonsa, biologi ja filosofian maisteri Sesse Koiviston kanssa tiedonjulkistamisen valtionpalkinnon kirjasta "Puusta pudonnut", jonka aiheena on evoluutio.


title: Ilkka Koivisto

text: Ilkka ja Sesse Koivistolla on kolme lasta: Minna, Kimmo ja Aura.


title: Ilkka Koivisto

text: Ilkka Koivisto menehtyi ilmeisesti pitkäaikaiseen sairauteen maanantain vastaisena yönä 25. kesäkuuta 2012.


title: Yrjö Koivisto

text: Eino Yrjö Koivisto () oli suomalainen jääkäriluutnantti ja ylioppilasaktivisti sekä seiväshyppääjä. Hänen vanhempansa olivat kansakoulunopettaja Karl Likander ja Iida Maria Nordlund.


title: Yrjö Koivisto

text: Yrjö Koivisto edusti kouluaikanaan Jyväskylässä paikallista Suomalaisen Lyseon Urheiluseuraa. Hän saavutti 17-vuotiaana seiväshypyssä SM-hopeaa 1913 tuloksella 320 ja hävisi viisi senttiä Urho Peltoselle. Syyskuussa 1913 hän ylitti 330 ja oli vuositilastossa toinen Julius Saariston 333-tuloksen jälkeen. Hän hyppäsi Kotkassa 7. kesäkuuta 1914 Suomen ennätyksen 350,4 ja oli seuraavassa kuussa Malmön Balttilaisissa kisoissa kolmas tuloksella 350. Sen jälkeen hän kilpaili vielä kaudella 1914 Kööpenhaminassa ja Tukholmassa saavuttaen saman tuloksen eli 350 kummallakin paikkakunnalla.


title: Yrjö Koivisto

text: Koivisto voitti syyskuussa 1914 Helsingissä Suomen mestaruuden SE-tuloksella 357 ja paransi seuraavana kesänä heinäkuussa 1915 Tampereella tulokseen 360,7. Elokuun 1915 SM-kisoissa hän hävisi Arvo Järviselle tulosten ollessa 340 ja 330.


title: Yrjö Koivisto

text: Koivisto kirjoitti ylioppilaaksi Jyväskylän lyseosta vuonna 1918. Hän kävi Haminan taistelukoulun niin ikään vuonna 1918.


title: Yrjö Koivisto

text: Koivisto opiskeli Jyväskylän lyseossa, mistä hän erosi viimeiseltä luokalta liittyäkseen vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 10. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet siirrettiin pataljoonan täydennysjoukkoon 14. elokuuta 1916 ja komennettiin Suomeen. Suomenna hänen tehtäväkseen tuli toimia Sotkamon etappiaseman hoitajana. Suomesta takaisin Saksaan Koivisto palasi omaan joukko-osastoonsa 29. maaliskuuta 1917. Paluunsa jälkeen hän osallistui Polangenissa vuonna 1917 järjestetyille erikoiskursseille (pommarikurssi).


title: Yrjö Koivisto

text: Koivisto saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 8. jääkäripataljoonaan, josta hänet siirrettiin 24. maaliskuuta 1918 alkaen 4. Jääkärirykmentin 11. jääkäripataljoonan 3. komppaniaan. Hän otti osaa sisällissodan taisteluihin Viipurissa.


title: Yrjö Koivisto

text: Koivisto palveli sisällissodan jälkeen nuorempana upseerina 4. Jääkärirykmentissä, josta muodostettiin pian sodan päättymisen jälkeen Jääkäripataljoona 4. Pataljoona tunnettiin myöhemmin nimillä Jääkäripataljoona 2, Pohjolan jääkäripataljoona ja Kajaanin sissipataljoona. Koivisto joutui eroamaan armeijan palveluksesta, koska hän liittyi Viron vapaussotaan lähteviin joukkoihin. Virossa hänet sijoitettiin päälliköksi Pohjan Poikain rykmentin 1. pataljoonan 2. komppaniaan. Viron vapaussodassa hän otti osaa taisteluihin Varnassa, Valkissa, Tulbessa, Mesulissa, Koikylässä, Marienhurgissa ja Telvassa. Hänen vastuunsa lisääntyi kun jääkärikapteeni Erkki Hannulan haavoituttua 18. maaliskuuta 1919 joutui hän 1. pataljoonan komentajaksi ja otti pataljoonan komentajana osaa taisteluihin Petserin rintamalohkolla muun muassa Ruskij Borissa, Kaknassa ja Mihalkinassa. Koivisto haavoittui itsekin Ruskij Borissa 20. maaliskuuta 1919, mutta kykeni siitä huolimatta johtamaan pataljoonaa.


title: Yrjö Koivisto

text: Koivisto palasi Virosta takaisin Suomeen ja astui armeijan palvelukseen Kaartin jääkäripataljoonaan 1. lokakuuta 1919, missä hänet määrättiin nuoremmaksi upseeriksi 3. komppaniaan. Koivisto komennettiin jälleen sotatehtäviin ja hän astui 26. joulukuuta 1919 Petsamon retkikunnan palvelukseen ja hänet sijoitettiin päälliköksi 1. komppaniaan. Hän kaatui Salmijärvellä 1. huhtikuuta 1920 käydyssä taistelussa, jonne hänet aluksi haudattiin, mutta josta hänen ruumiinsa myöhemmin siirrettiin Jyväskylän sankarihautaan.


title: Yrjö Koivisto

text: Yrjö Koiviston viime hetkien tapahtumista on kirjoittanut Sulo-Weikko Pekkola kirjassaan Petsamoa perimässä.


title: Tupla tai kuitti

text:
Tupla tai kuitti on alkujaan Tesvision, myöhemmin MTV:n tietovisailu, jota on esitetty televisiossa kahteen otteeseen. Mustavalkoisina 1958, 1960-1976, 1978-1979 ja väreissä
1983-1987, 2007-2008.


title: Tupla tai kuitti

text: Ohjelmassa on kerrallaan vain yksi kilpailija. Hän on valinnut itselleen aihealueen, josta hänelle esitetään kysymyksiä. Kilpailijan on oikein vastattuaan päätettävä, haluaako hän jatkaa kisaamista (”tupla”) vai lopettaako hän (”kuitti”). "Tuplan tai kuitin" uudella esityskierroksella palkintosummat alkoivat 500 eurosta ja kaksinkertaistuivat kilpailijan jatkaessa. Pääpalkinto oli 16 000 euroa.


title: Tupla tai kuitti

text: Ohjelmaa esitettiin aluksi vuosina 1958–1988. Tuolloin juontajana toimi Kirsti Rautiainen, jonka ohjelma teki siitä pisimpään Suomen televisiossa esitetyn kotimaisen visailuohjelman. Tämä ennätys on voimassa nykyäänkin. Pääpalkinnon suuruus nousi 1960-luvun tuhannesta markasta 1970-luvulla 4 000 markkaan ja vielä 1980-luvulla 5 000 markkaan.


title: Tupla tai kuitti

text: "Tuplan tai kuitti" teki paluu televisioon 6. lokakuuta 2007 MTV:n juhlavuoden kunniaksi. Juontajaksi valittiin Kirsi Salo, joka juonsi aiemmin Heikoin lenkki -visailua. Ohjelman uusi versio oli Broadcastersin tuottama. Uusi versio herätti kritiikkiä heti ensimmäisenä tuotantokautenaan. Se lopetettiin vuonna 2008.16 000 euroa


title: Tupla tai kuitti

text: 8 000 euroa15. joulukuuta 2007 esitetyssä jaksossa kilpailija Jan Glantzin oikea vastaus hylättiin vääränä. Juontajan oikeana pitämä vastaus oli kuitenkin vanhentunutta tietoa, kun taas kilpailija käytti oikeaa ajankohtaista tietoa.


title: Tupla tai kuitti

text: 3. toukokuuta 2008 esitetyssä jaksossa kilpailija Jukka Tabell aiheenaan Pohjois-Euroopan pussikoit sai vastattavakseen kysymyksen, johon kysymyksen laatijan mielestä asiantuntijakaan ei voi vastata oikein. Tuotantoyhtiö Broadcasters oli poistanut käyttämänsä perhosasiantuntijan laatimat lisävihjeet, jotka olisivat olleet ainoa keino kysymysten tietoperäiseen ratkaisemiseen. Ohjelman tuottaja, Broadcastersin Santtu Luoto kertoi julkisuudessa ”kysymyksen olleen vaikea, mutta siinä ei ollut virhettä”. MTV3 lopetti uuden "Tuplan tai kuitin" jo sen toisen kauden lopussa, keväällä 2008.


title: Carl Ludwig Hablitz

text: Carl Ludwig Hablitz (1752, Königsberg – 1821, Pietari) oli venäjänjuutalainen kasvi- ja eläintieteilijä. Venäläiseltä nimeltään hän oli Karl Ivanovitš Gablits.


title: Carl Ludwig Hablitz

text: 1769 hän osallistui Samuel Gottlieb Gmelininin kanssa tutkimusretkelle Donille, Volgalle ja Kaukasukselle. 1781 hän osallistui Kaspianmeren tutkimusretkelle.


title: Carl Ludwig Hablitz

text: 1783–1802 hän oli Krimin varakuvernööri. 1785 hän julkaisi teoksen Krimin alueen luonnosta, "Physical description of Taurichesky area, its position and three empires of nature."


title: Carl Ludwig Hablitz

text: Hablizl kuvaili ja nimesi lukuisia lintulajeja, muun muassa hanhikorppikotkan.


title: Jack Beeson

text: Jack Beeson (15. heinäkuuta 1921 – 6. kesäkuuta 2010) oli yhdysvaltalainen säveltäjä. Hänet tunnetaan varsinkin oopperoistaan, joihin kuuluu mm. "Lizzie Borden".


title: Jack Beeson

text: Beeson syntyi Munciessa, Indianassa, ja hänen oppilaitaan ovat olleet mm. Charles Wuorinen, Phillip Ramey, Alice Shields, Joan Tower, Harvey Sollbeger, Bright Sheng ja Richard Einhom.


title: Rómulo Gallegos

text: Rómulo Gallegos (2. elokuuta 1884- 7. huhtikuuta 1969) oli venezuelalainen kirjailija ja poliitikko. Hän toimi maansa presidenttinä noin kolmen kuukauden ajan vuonna 1948.


title: Rómulo Gallegos

text: Gallegos oli kotoisin köyhistä oloista, ja aloitti työuransa opettajana ja lehtimiehenä vuonna 1903. Ensimmäinen romaani Dona Barbara ilmestyi 1929. Siinä arvosteiltiin maan valtaapitäviä, joten Rómulo Gallegoksen oli lähdettävä maanpakoon Espanjaan, missä hän kirjoitti tunnetuimmat romaninsa Cabtaclaro ja Canaima.


title: Rómulo Gallegos

text: Gallegos palasi Venezuelaan 1936 ja valittiin opetusministeriksi. Vuonna 1947 hän oli osallisena vallankaappauksessa, rupesi presidenttiehdokkaaksi, voitti vaalit mutta menetti viran kolme kuukautta myöhemmin sotilasvallankaappauksessa. Tällöin Gallegos pakeni ensin Kuubaan ja myöhemmin Meksikoon. Gallegos palasi Venezuelaan 1958 ja kuoli siellä arvostettuna kirjailijana ja senioripoliitikkona.


title: Charles Wuorinen

text: Charles Wuorinen (s. 9. kesäkuuta 1938) on yhdysvaltalainen säveltäjä, jonka erikoisalaa on sarjallinen soitinmusiikki. Hän syntyi New Yorkissa. Hänen isänsä oli amerikansuomalainen, vaasalaissyntyinen historioitsija ja Columbian yliopiston professori John H. Wuorinen (1897–1969). Myös Charles Wuorisen Yhdysvalloissa syntyneellä äidillä Alfhild Kalijarvi Wuorisella oli suomalaiset juuret.


title: Charles Wuorinen

text: Charles Wuorisen tuotantoon kuuluu orkesteriteoksia, oopperaa ja kamarimusiikkia sekä instrumentaali- ja lauluteoksia. Teosluettelo sisältää kaikkiaan yli 260 sävellysteosta. Viime vuosina Wuorinen on keskittynyt suuriin näyttämöteoksiin ja säveltänyt oopperan sekä Salman Rushdien (2001) että Annie Proulxin teoksiin pohjautuen. Vuonna 2012 valmistui Annie Proulxsin romaaniin "Brokeback Mountain" perustuva ooppera, johon kirjailija laati libreton. Oopperan ensi-ilta oli tammikuussa 2014 Madridin Teatro Realissa.


title: Charles Wuorinen

text: Yhdessä Harvey Sollbergerin kanssa Wuorinen perusti vuonna 1962 The Group for Contemporary Music -nimisen yhtyeen.


title: Charles Wuorinen

text: Charles Wuorinen voitti vuonna 1970 Pulitzerin musiikkipalkinnon elektronisella sävellyksellään "Time's Encomium", tämä oli myös ensimmäinen elektronisen musiikin teos, joka kyseisen palkinnon on voittanut. Hän oli yksi MacArthur ”Genius Grant” -palkinnon saajista vuonna 1986. Hän on lisäksi kirjoittanut teoksen "Simple Composition".


title: Charles Wuorinen

text: Wuorinen on valmistunut Columbian yliopistosta ja on avoimesti homoseksuaalinen.


title: A. Santaholma

text: A. Santaholma Oy oli kalajokisen liikemies ja laivanvarustaja Antti Santaholman ja hänen viiden poikansa perustama sahateollisuusperheyhtiö, joka omisti sahalaitoksia Perämeren rannikolla. Osakeyhtiön toiminta käynnistyi varsinaisesti vuonna 1903, jolloin yhtiön saha Kalajoella aloitti toimintansa. Yhtiö aloitti sahaustoiminnan vuonna 1915 myös Haukiputaalla sekä vuonna 1934 Raahen Pirttiniemessä. Yhtiö omisti myös Pyhäjoella toimineen Pohjois-Suomen ensimmäisen puuhiomon.


title: A. Santaholma

text: Yhtiön liiketoimet joutuivat ahdinkoon jo 1920-luvun alussa, osin johtuen yhtiön johtoa kohdanneiden kuolemantapausten vuoksi. Toimintaa supistettiin, eikä yhtiö ostanut lainkaan tukkeja vuonna 1923.


title: A. Santaholma

text: Yhtiön toiminta elpyi vuodesta 1926 alkaen, jolloin yhtiö ulotti puutavaranhankintansa Kiiminkijoen latvoille sekä Iijokivarteen. Yritys myös suoritti investointeija omistamiinsa laitoksiin. Yhtiö teki kuitenkin tappiota vuosina 1930–1932, mutta tuotti voittoa vuosina 1933–1939 vuotta 1938 lukuun ottamatta, jolloin yhtiö kirjasi tappioikseen 1,6 miljoonaa markkaa.


title: A. Santaholma

text: Yrityksen Haukiputaan Santaholmassa sijainnut saha suljettiin 1968 mutta Kalajoen Jokisuun saha jatkoi toimintaansa vuoteen 1996 saakka. Samana vuonna Santaholma Oy teki konkurssin josta aiheutui Kalajoen kunnalle 6 miljoonan markan takaustappiot.


title: Eyeball Records

text: Eyeball Records on pieni levy-yhtiö Pohjois-New Jerseystä, jonka perusti Alex Saavedra vuonna 1995. He ovat julkaisseet muun muassa Thursdayn, My Chemical Romancen ja Murder by Deathin albumeja. Koska näistä yhtyeistä on tullut erittäin suosittuja tämän päivän musiikkifanien joukossa, yhtiö on ansainnut mainetta lahjakkuuksien löytämisestä.


title: René Cassin

text: René Cassin (5. lokakuuta 1887 Bayonne – 20. helmikuuta 1976) oli ranskalainen juristi ja tuomari. Hän sai Nobelin rauhanpalkinnon vuonna 1968 työstään kansainvälisen ihmisoikeusjulistuksen luonnostelijana.


title: René Cassin

text: Cassin oli syntynyt Etelä-Ranskassa Bayonnen kaupungissa. Hän valmistui juristiksi. Hän haavoittui ensimmäisessä maailmansodassa.


title: René Cassin

text: Vuosina 1924–1938 Cassin toimi Ranskan edustajana Kansainliitossa. Hän ajoi aseistariisunnan aatetta ja oli mukana kehittämässä instituutioita jotka pyrkivät ratkaisemaan kansainväliset erimielisyydet rauhan keinoin.


title: René Cassin

text: Cassin toimi ensimmäisenä Ranskaa edustavana tuomarina Euroopan ihmisoikeustuomioistuimessa. Cassin toimi tuomioistuimen presidenttinä vuosina 1965-1968. Hän on perustanut nimeään kantavan kansainvälisen ihmisoikeusinstituutin.


title: Audi TT

text: Audi TT on Audin vuodesta 1998 lähtien valmistama kaksiovinen urheiluautomalli. Nimi TT on peräisin Volkswagenin vuonna 1969 ostaman NSU:n 1960-luvun takamoottorisesta NSU TT -kilpa-autosta, joka perustui NSU Prinz -malliin.


title: Audi TT

text: Ensimmäisen sukupolven TT esiteltiin coupé-korisena syksyllä 1998. Se perustui samalle pohjalevylle kuin esimerkiksi Audi A3, Škoda Octavia ja Volkswagen Golf IV. Vuotta myöhemmin esiteltiin myös roadster-avomalli.


title: Audi TT

text: Vuoden 2003 Euro NCAP -kolaritestistä TT sai tulokseksi neljä tähteä viidestä.


title: Audi TT

text: Ainoana moottorina oli aluksi turboahdettu 1,8-litrainen (180/224 hv), jonka suurempitehoisen version yhteydessä oli aina quattro-neliveto. Syksyllä 2002 moottorista tuli myös 150-hevosvoimainen versio. Vuonna 2003 esiteltiin 3,2-litrainen VR6 (250 hv), joka oli aina nelivetoinen. Sen yhteyteen oli saatavana kuusiportainen DSG-kaksoiskytkinvaihteisto.


title: Audi TT

text: Aivan alkupään malleissa ei ollut takaspoileria. Se lisättiin vuonna 2000, kun huomattiin auton hallittavuudessa olevan puutteita suuremmilla nopeuksilla ajettaessa. Samalla ajonvakautusjärjestelmä ESP tuli vakiovarusteeksi.


title: Audi TT

text: Vuonna 2005 esiteltiin erikoismalli TT quattro Sport, jossa 1,8-litraisen moottorin teho oli nostettu 240 hevosvoimaan. Painoa oli kevennetty poistamalla takaistuimet ja vararengas. Malli oli saatavana ainoastaan coupé-korisena.


title: Audi TT

text: Toisen sukupolven TT esiteltiin keväällä 2006. Se perustuu samalle pohjalevylle kuin muun muassa Volkswagen Golf V.


title: Audi TT

text: Detroitin autonäyttelyssä tammikuussa 2008 esiteltiin TTS-malli, jossa turboahdetun 2,0-litraisen bensiinimoottorin teho on nostettu 272 hevosvoimaan. Se oli saatavana sekä coupé- että roadster-korisena.


title: Audi TT

text:
Malliston huipulle esiteltiin keväällä 2009 Geneven autonäyttelyssä TT RS, jonka moottorina on turboahdettu viisisylinterinen 2,5-litrainen (340 hv).
Leipzigin autonäyttelyssä keväällä 2010 esiteltiin kasvojenkohotuksen kokenut TT, johon oli tehty muutoksia puskuriin ja etusäleikköön. 2,0-litraiseen bensiinimoottoriin tehtiin uudistuksia, jolloin sen teho nousi, mutta polttoaineenkulutus laski aiemmasta. 3,2-litrainen VR6 poistui mallistosta.


title: Audi TT

text: Kolmannen sukupolven TT esiteltiin Geneven autonäyttelyssä keväällä 2014. Se perustuu samalle modulaariselle MQB-pohjalevylle kuin esimerkiksi uudet Audi A3, Škoda Octavia ja Volkswagen Golf VII.


title: Audi TT

text: Vuoden 2015 Euro NCAP -kolaritestistä TT sai tulokseksi neljä tähteä viidestä.


title: Audi TT

text: TTRS esiteltiin vuonna 2016. Moottorina on turboahdettu viisisylinterinen 2,5-litrainen, jonka teho on 400 hevosvoimaa. Voimansiirtona on seitsenportainen "S tronic" -kaksoiskytkinvaihteisto. Malli on saatavana sekä coupé- että roadster-korisina versioina.


title: Gerd Faltings

text: Gerd Faltings (s. 28. heinäkuuta 1954 Gelsenkirchen-Bauerissa) on saksalainen matemaatikko. Hänet tunnetaan työstään algebrallisen geometrian parissa.


title: Gerd Faltings

text: Vuosina 1972–1978 hän opiskeli matematiikkaa ja fysiikkaa Münsterin yliopistossa. Vuonna 1978 hänestä tuli filosofian tohtori matematiikan alalla Münsterin yliopistosta. Hän oli tuolloin Münsterin yliopiston apulaisprofessori. Vuodesta 1982 vuoteen 1984 Faltings oli Wuppertalin yliopiston professori ja vuosina 1985–1994 hän työskenteli professorina Princetonin yliopistossa.


title: Gerd Faltings

text: Falting sai Fieldsin mitalin vuonna 1986 todistettuaan Mordellin otaksuman, jonka mukaan jokainen lukukunnassa "K" määritelty epäsingulaarinen projektiivinen käyrä, jonka genus "g" > 1, sisältää äärettömän monta "K"-rationaalista pistettä.


title: Gerd Faltings

text: Vuodesta 1995 Faltings on ollut Max Planck -matematiikan instituutin johtaja Bonnissa. Vuonna 1996 Falting sai Gottfried Wilhelm Leibniz Prize -palkinnon Deutsche Forschungsgemeinschaftilta, joka on korkein saksalaiselle tutkijalle myönnettävä palkinto.


title: Atif Aslam

text:
Atif Aslam () on pakistanilainen muusikko. Hän syntyi Wazirabadissa, Gujranwalassa 12. maaliskuuta, 1983 ja kävi koulunsa Lahoressa ja Rawalpindissa.
Hän on voittanut muun muassa seuraavat palkinnot:


title: Fabiano Eller

text: Fabiano Eller dos Santos (s. 16. marraskuuta 1977 Linhares, Brasilia) on brasilialainen jalkapalloilija. Hän on pelipaikaltaan keskuspuolustaja.


title: Fabiano Eller

text: Eller on edustanut urallaan Vascoa, Palmeirasia, Flamengoa, Al-Wakraa, Fluminensea, Trabzonsporia, Internacionalia sekä Atlético Madridia. Eller on ollut mukana voittamassa Campeonato Capixabaa (1995), Campeonato Cariocaa kahdesti (2004 ja 2005) ja Copa Libertadoresia (2006). Eller on viimeksi pelannut Atlético Madridissa, jonka kanssa hän kuitenkin purki sopimuksen kesäkuussa 2008. Hän neuvottelee siirtymisestä brasilialaiseen Santosiin.


title: Tuottaja (musiikki)

text: Tuottaja on musiikin tallentamisesta puhuttaessa henkilö, jonka pääasiallinen tehtävä on vastata musiikin äänityksessä teknillisistä, soundiin vaikuttavista ratkaisuista. Usein hänellä on myös päävastuu budjetin toteutumisesta tuotannossa. Erikseen on olemassa nimitys musiikkituottaja, joka viittaa laajemmin musiikin tuottamisen taloudelliseen puoleen.


title: Tuottaja (musiikki)

text: Tuottaja valitsee äänentallentamisessa käytettäviä laitteita – jossain tapauksessa myös soittimet – ja tekee myös useimmat muut erilaiset nauhoituksessa tarvittavat tekniset ratkaisut. Tuottajilla on toisinaan myös vaikutusvaltaa kappaleiden sovituksiin, ja he saattavat osallistua laajemmin levyjen tekoprosessiin.


title: Tuottaja (musiikki)

text: Artisti voi tietysti olla samalla myös oma tuottajansa, jolloin nämä tehtävät yhdistyvät. Tuottajia voi olla samaan aikaan hommissa useampia, mutta yleensä musiikkialbumilla on yksi pääasiallinen tuottaja. Usein levylle on merkitty varsinaisen tuottajan lisäksi avustavia tuottajia, jotka ovat olleet mukana prosessissa. Myös live-taltiointien yhteydessä musiikilla on usein tuottaja, joka työskentelee tällöin konserttilavan tuntumassa.


title: Tuottaja (musiikki)

text: Tuottaja ei voi olla yksin vastuussa siitä, miltä levy kuulostaa, vaan siihen vaikuttavat väistämättä myös lukuisat muut seikat. Esimerkiksi miksaaja on usein eri henkilö kuin tuottaja, ja samoin itse studio sekä artistin tekemät ratkaisut soitinten suhteen vaikuttavat ääneen paljon. Silti tuottajan panos on hyvin suuri ja tuottajalla on levyn äänestä päävastuu.


title: Tuottaja (musiikki)

text: Musiikintuotannossa on erilaisia trendejä, jotka vaihtelevat osin teknologian kehityksen mukaan. Eri aikakausilta voidaan löytää omia soundillisia kliseitään, joista tunnetuimpia ovat 1970- ja 1980-lukujen vaihteelle tyypillinen kilkuttava pianoääni ja 1980-luvulla muotiin tullut tapa kaiuttaa rumpuja tietyllä tavalla.


title: Tuottaja (musiikki)

text: Kaikkien aikojen kenties nimekkäin tuottaja on Phil Spector, joka on tuottanut lukuisia 1960-luvun pop-levyjä sekä joitain The Beatlesin ja Ramonesin levyjä. 1950- ja 1960-luvun vaihteessa musiikintuottajat nousivat keskeiseen asemaan levyjen teon organisoinnissa ja myös itse levyjen äänen tuotanto kehittyi.


title: 924 Gilman Street

text: 924 Gilman Street on Berkeleyssä, Kaliforniassa sijaitseva vaihtoehtoklubi. Maximum Rock’n’Roll -lehden perustaja Tim Yohannan otti 924 Gilman Streetin haltuunsa vuonna 1986. Punk-yhtyeillä ei ollut Berkeleyssä paikkaa, jossa tavata samanhenkisiä ihmisiä. Entinen rottinkihuonekaluliike vanhalla tehdasalueella sopi hyvin heidän tarpeisiinsa, ja rakennuksen vuokrasopimuksesta päästiin yhteisymmärrykseen. Rakennusta täytyi remontoida reilusti, ja työvoimana oli lukuisia punknuoria. Gilman Street läpäisi kaikki turvatarkastukset ja klubin ensimmäinen keikka soitettiin 31. joulukuuta 1986. Klubin motto ”All Ages” juontaa siitä, että klubille ovat tervetulleita kaikenikäiset ihmiset, sillä siellä ei tarjoilla alkoholia. Olut on silti virrannut aina Gilman Streetin ympäristössä. Gilman Streetillä ovat soittaneet muun muassa Green Day (silloinen Sweet Children), Operation Ivy, The Lookouts ja suuri joukko muita yhtyeitä.


title: Suojapaita

text: Suojapaita (suojaliivi) on moottoripyöräurheilussa ja extreme-lajeissa käytettävä paita, jonka tehtävänä on suojata käyttäjiä pahemmilta iskuilta. Suojattavia kohteita ovat olkapäät, kyynärpäät, rintakehä ja usein myös selkä. Halvimmat suojapaidat on valmistettu yleensä puuvillaverkosta ja muovisista suojaelementeistä ja ne on tarkoitettu motocross-käyttöön. Vaativampaan käyttöön tarkoitetut suojapaidat perustuvat teknisiin kankaisiin ja tehokkaasti iskuavaimentaviin joustaviin suojaelementteihin.


title: Wendelin Werner

text: Wendelin Werner (s. 23. syyskuuta 1968 Köln, Länsi-Saksa) on saksalaissyntyinen ranskalainen matemaatikko, joka tutkii satunnaiskulkua Schrammin–Loewnerin evoluutiota sekä aiheisiin liittyvää todennäköisyysteoriaa ja matemaattista fysiikkaa. Vuonna 2006 hän sai 25. Kansainvälisissä matemaatikkokongressissa Madridissa Fieldsin mitalin. Werner työskentelee professorina Pariisin yliopiston Paris-Sudissa Orsayssa ja osa-aikaisena École Normale Supérieuressa.


title: Wendelin Werner

text: Werner sai Ranskan kansalaisuuden vuonna 1977. Hän opiskeli École Normale Supérieuressa vuosina 1987–1991. Hän teki väitöskirjansa vuonna 1993 Université Pierre-et-Marie-Curiessa, ja sen ohjasi Jean-François Le Gall. Werner oli tutkimusavustaja CNRSssa vuosina 1991–1997. Samaan aikaan hänelle myönnettiin kaksivuotinen Leibniz Fellowship Cambridgen yliopistoon.


title: Wendelin Werner

text: Hänelle on myönnetty myös muita palkintoja, kuten vuonna 2006 SIAM George Pólya -palkinto. Palkinnon saaneeseen tutkimusryhmään kuuluivat myös Gregory Lawler ja Oded Schramm.


title: Wendelin Werner

text: Hän on näytellyt vuonna 1982 ranskalaisessa elokuvassa "La Passante du Sans-Souci".


title: Liikahikoilu

text: Liikahikoilu eli hyperhidroosi on vaiva, josta kärsivällä hikirauhaset erittävät iholle liian paljon hikeä.


title: Liikahikoilu

text: Hien liikaeritys alkaa usein nuoruus- tai jo lapsuusiässä ja pahenee varhaista aikuisikää kohti. Joillakin käsien, jalkojen ja kainalojen liikahikoilu saattaa olla perinnöllistä. Pahimmillaan hikoilu on niin runsasta, että se pilaa vaatteet ja haittaa jokapäiväistä elämää.


title: Liikahikoilu

text: Jatkuvan tai puuskittaisen liikahikoilun saattavat joskus selittää vaihdevuodet, kihti, diabetes, hypertyreoosi, paniikkihäiriö tai hikinokkosihottuma. Useimmiten liikahikoilu tapahtuu jaloissa, käsissä tai kainaloissa; vartalon liikahikoilu on harvinaisempaa.


title: Liikahikoilu

text: Liikahikoilua helpottaa yleensä alumiinikloridiheksahydraatti. Jos se ei vaikuta tehoavan, saatetaan kokeilla iontoforeesia tai botuliinitoksiinia. Harvoin vaivaa on hoidettu myös leikkauksella, johon kuitenkin liittyy hyötyjen lisäksi merkittäviä haittavaikutuksia.


title: Terrax

text: Terrax Kesyttäjä on Marvel-kustantamon sarjakuvissa esiintyvä superroisto. Hahmon ensiesiintyminen tapahtui "Fantastic Four"-lehden numerossa 211 (1979). Hahmon loivat Marv Wolfman, John Byrne ja Joe Sinnott. Koska Terrax on menneisyydessään toiminut Galactuksen apulaisena, hän joutuu usein taisteluihin Hopeasurffarin tai jonkun muun kosmisen olennon kanssa.


title: Terrax

text: Terrax esiintyi Suomessa ensimmäisen kerran" Ihmeneloset"-lehden numerossa 1 (1984).


title: Terrax

text: Terrax, syntyjään Tyros on kotoisin kaukaiselta planeetta Birjiltä, jossa hän hallitsi despoottina Lanlakin kaupunkia. Tyros hallitsi mutanttivoimillaan maahan liittyviä asioita ja hän väärinkäytti kykyjään törkeästi saavuttaakseen herruuden Lanlakilla. Tyros oli armoton ja julma tyranni, joka toi hänet maailman syöjä Galactuksen tietoisuuteen.


title: Terrax

text: Galactus oli päättänyt ottaa seuraavaksi apulaisekseen olennon, jolla ei olisi ihmismäisiä rajoitteita, kuten myötätuntoa. Galactus manipuloi Ihmeneloset vastoin näiden tahtoaan hakemaan Tyroksen hänen palvelukseensa.


title: Terrax

text: Voimistuttuaan Kosmisesta voimasta Tyros, joka nimettiin uudelleen Terrax Kesyttäjäksi, huomasi hallitsevansa kaikkea maahan ja kiveen liittyvää. Humaltuneena voimistaan Terrax iski herraansa vastaan, mutta Galactus nujersi apulaisensa helposti. Nöyrtynyt Terrax vannoi uskollisuuttaan Galactukselle.


title: Terrax

text: Myöhemmin Terrax kuitenkin päätti tuhota entisen herransa ja nosti voimillaan koko Manhattanin saaren ilmaan ja kiristi sen avulla Ihmenelosia tappamaan heikentynyt Galactus. Galactus kuitenkin puuttui tapahtumiin ja tyhjensi Terraxin Kosmisesta Voimasta. Murtunut Terrax putosi keskelle New Yorkia ja vietiin maapallon sairaalaan.


title: Terrax

text: Myöhemmin Latverian diktaattori Tohtori Doom löysi keinon, jolla käyttää Kosmista Voimaa. Hän kidnappasi Terraxin sairaalasta ja täytti tämän voimalla. Uudestisyntynyt Terrax hyökkäsi Ihmenelosten kimppuun, mutta Tohtori Doom ei ollut tyytyväinen.


title: Terrax

text: Reed Richards ei ollut paikalla taistelemassa ja voitto Ihmenelosista ilman Richardsia oli Doomin mielestä hyödytön. Tohtori Doom pysäytti taistelun ja Terrax iski hänen kimppuunsa. Paikalle sattunut Hopeasurffari kuitenkin pelasti maapallon Terraxilta ja lopulta tämän oma voima poltti tämän pois.


title: Terrax

text: Myöhemmin Terrax on enimmäkseen kahinoinut Uusien Soturien kanssa ja vaellellut yksin avaruudessa. Hän on toiminut yhteistyössä hullun titaanin Thanoksen kanssa taistelussa Tyrannia vastaan.


title: Terrax

text: Tällä hetkellä Annihiluksen tuhotessa amerikkalaisessa "Annihilation" -minisarjassa koko universumia, on Terrax kaapattu tämän vangiksi.


title: Terrax

text: Terraxilla on valtavat fyysiset voimat, jotka ovat Galactuksen manipuloinnin ansiota. Terrax kykenee nostamaan noin 75 tonnia ilman, että hän lisää voimatasoaan kosmisella energialla. Terraxin aikaisempi voimataso on tuntematon.


title: Terrax

text: Terraxin pääasiallinen voima onkin hänen kykynsä hallita Kosmista Voimaa. Terraxin keho on päällystetty joustavalla, mutta kivenkovalla kuorella, joka kestää äärimmäisiä lämpötiloja (viisikymmentä astetta absoluuttisesta nollapisteestä aina pienen auringon kehittämiin kuumuuksiin), painetta (sadan maan ilmakehän paineen, eli noin 10 000 kilopascalia) ja suuria iskuja (erään kerran Terrax putosi vapaapudotuksella Maan eksosfääristä). Terraxin keho saa energiansa kosmisesta voimasta, joten hänen ei tarvitse syödä tai hengittää.


title: Terrax

text: On selvää, että Terraxilla on jo syntyjään ollut mutanttivoima, jonka avulla hän on voinut psionisesti manipuloida kiven ja maan molekyylejä. Galactuksen käsittely vahvisti tätä voimaa ainakin satakertaiseksi.


title: Terrax

text: Terrax kykenee voimiensa avulla liikuttamaan läpimitaltaan 1600 kilometriä olevia planeettoja. Voimillaan Terrax on myös saanut satojen kilometrien pituiset asteroidit liikkumaan miltei 2000 km/h. Terrax on osoittanut kykenevänsä muuttamaan tuhansien kilometrien päässä lentävien meteroien suuntaa ajatuksensa voimalla.


title: Terrax

text: Pitkä välimatka kuitenkin vaikeuttaa hallintaa olennaisesti. Seistessään planeetan pinnalla Terrax kykenee muokkaamaan mannerlaattoja niin, että syntyy voimakkaita maanjäristyksiä tai railoja, jotka ovat satoja metrejä leveydeltään.


title: Terrax

text: Käyttäen voimiaan niiden äärirajoilla Terrax irrotti voimillaan koko Manhattanin saaren peruskalliosta ja nosti sen levitoimaan kilometrien korkeuteen maapallon pinnasta. Planeetoilla, joilla painovoima on Maan painovoimaa pienempi, Terrax kykenee nostamaan suurempiakin määriä.


title: Terrax

text: Terrax, kuten kaikki Galactuksen apulaiset kykenee matkustamaan hyperavaruuden kautta nopeasti universumin eri kolkkiin. Normaaliuniversumia pitkin kulkiessaan Terrax saavuttaa noin 75% valonnopeudesta.


title: Terrax

text: Terraxin pääasiallinen ase on hänen mahtava taistelukirveensä, jossa on itsessään jo useita eri ominaisuuksia. Kirveen avulla Terrax kykenee luomaan liki läpitunkemattomia voimakenttiä ja massiivisia voima-aaltoja. Nämä voima-aallot ovat repineet kahtia jopa Galactuksen aluksen.


title: Indoiranilaiset kulttuurit

text: Indoiranilaiset kulttuurit olivat niin kutsuttujen arjalaisten luomia kulttuureja. Niiden alue ulottui kauas Kaspianmerestä itään. Indoiranilainen perinne syntyi noin 2000 eaa. kieliryhmän alkaessa hajota.


title: Indoiranilaiset kulttuurit

text:
Indoiranilaiset olivat indoarjalaisia, iranilaisia, dardisia ja nuristanilaisia. Indoiranilaiset saapuivat arjalaisina Intiaan. Indoarjalaisten kulttuurin epäillään laajenneen kahdessa aallossa, noin 1500 eaa. mm Intiaan ja noin
800 eaa. Iraniin. Jotkut ovat väittäneet indoiranilaisten levittäytyneen Indus-joen laaksosta Intiasta, mutta tätä teoriaa ei yleensä kannateta.


title: Indoiranilaiset kulttuurit

text:
Keski-Aasia
Intia
Iran


title: Maarianhaminan hautauskappeli

text: Maarianhaminan hautauskappeli ("Mariehamns begravningskapell") on hautauskappeli Ahvenanmaan keskuspaikkakunnalla, Maarianhaminassa. Se on valmistunut vuonna 1940, ja sen suunnitteli suomalainen arkkitehti Lars Sonck.


title: Noori

text: Noori (urduksi نوری) on pakistanilainen rock-yhtye. Sen jäseniin kuuluvat veljekset Ali Noor (laulu ja kitara) ja Ali Hamza (laulu ja basso). Jos Junoon oli Pakistanin rockikoni 90-luvulla, Noori on uuden sukupolven rockikoni. Heidän musiikkinsa on uutta Etelä-Aasian musiikkia.


title: Noori

text: Yhtye julkaisi ensimmäisen albuminsa "Suno Ke Main Hun Jawan" vuonna 2003. Albumi oli erittäin menestyksekäs Pakistanissa. He julkaisivat toisen albuminsa "Peeli Patti Aur Raja Jani Ki Gol Dunya" syyskuussa 2005. Siihen liittyi Peeli Patti -kiertue Lahoressa, Islamabadissa ja Karachissa.


title: Noori

text: Monet laulut Noorin debyyttialbumilta "Suno Ke Mein Hun Jawan"ilta ovat kehittäneet kultin ennen albumin julkaisua vuonna 2003 Internetiin vuotamisen takia. Esimerkiksi folktyylinen "Manwa Re" -kappale oli oikeastaan kirjoitettu pakistanilaiseen elokuvaan, josta se kuitenkin hylättiin.


title: Noori

text: Noorin toisen albumin "Peeli Patti Aur Raja Jani Ki Gol Dunya"n kappaleet käsittelevät erilaisia aiheita huumeiden käytön hyvistä ja huonoista puolista aina apatiaan, johon me kaikki olemme vajonneet yksilöinä ja yhteiskuntana. Toinen albumi sai aikaan sen, ettei yhtye ole vain yhden albumin ihme ja että myös Pakistanissa voidaan saada tehtyä hyvä rockalbumi live-rummuilla.


title: Noori

text: Vuonna 2005 Muhammad Ali Jafri, joka soitti bassoa Noorissa, jätti bändin ja perusti oman yrityksensä. Vuonna 2006 yhtyeen ruympali John Louis Pinto (aka 'Gumby') jätti yhtyeen, sillä hänellä oli muita musiikillisia sivuprojekteja eikä hänellä enää riittänyt aikaa Noorille. Nyt Noorissa on siis jäljellä on enää veljekset Ali Noor ja Ali Hamza.


title: Katakombi

text: Katakombi on maanalainen hautakäytävä tai hauta-alue. Katakombeihin on eri aikoina haudattu ruumiita varsinkin Pohjois-Afrikassa ja eteläisessä Euroopassa. Nimi ”katakombi” on peräisin keisariajan Rooman kristillisestä hauta-alueesta, joka sijaitsi Via Appian varrella, San Sebastiano fuori le murassa. Hauta-alue sai aikoinaan lisänimen "ad catacumbas", kreikan sanasta "kata" ’alla’ ja latinan sanasta "cumba" ’laakso’, millä lienee viitattu alueen kumpuilevaan maastoon. Alun perin nimitys on tarkoittanut vain tätä yhtä hauta-aluetta, mutta nykyisin katakombeiksi kutsutaan kaikkia maanalaisia käytävämäisiä hautaholveja, joihin on haudattu kuolleita.


title: Katakombi

text: Roomassa kristityt louhivat San Sebastianon pehmeään kallioperään laajan käytäväverkoston. Käytävien seinustoille tehtiin ruumiita varten syvennyksiä ("loculus") useisiin päällekkäisiin kerroksiin. Merkkihenkilöitä varten rakennettiin erityisiä kammioita ("cubiculum"), joissa oli alttari ja kaarella rajattu seinäsyvennys ruumista varten ("arcosolium"). Kaikki hautasyvennykset suljettiin kivilaatoilla, joihin kaiverrettiin tai maalattiin vainajan nimi. Kristinuskon tultua valtionuskonnoksi hautaaminen Rooman katakombeihin loppui vähitellen.


title: Katakombi

text: Rooman ohella huomattavimmat katakombit sijaitsevat Palermossa ja Pariisissa. Palermon katakombeihin haudattiin vainajia 1600–1800-luvulla, kunnes hautaustapa kiellettiin. Pariisin katakombit puolestaan syntyivät 1700-luvulla, kun alun perin kalkkikivilouhoksina syntyneisiin luoliin ryhdyttiin hautaamaan kuolleita. Hautausmailta siirrettiin runsaasti luita maanalaisiin käytäviin. Pariisin katakombeissa myös asui ihmisiä 1800-luvulla.


title: Devils & Dust

text: Devils & Dust on amerikkalaisen laulaja-lauluntekijä Bruce Springsteenin 13. studioalbumi. Se julkaistiin 25. huhtikuuta 2005.


title: Devils & Dust

text: Kaikki kappaleet tehnyt Bruce Springsteen.


title: Kallion III hallitus

text: Kallion III hallitus oli Suomen tasavallan 17. hallitus, jonka muodosti ainoastaan Maalaisliitto. Hallitus toimi 16. elokuuta 1929 – 4. heinäkuuta 1930 eli 323 päivän ajan. Hallitus perustettiin 1929 eduskuntavaalien perusteella.


title: Kallion III hallitus

text: Kallion hallituksen toimikautta sävyttivät vakavat sisäpoliittiset levottomuudet toisaalta Lapuanliikkeen, toisaalta kommunistien alkuunpanemina. Vapaussotasukupolven kiihkeimmät edustajat olivat kokeneet syvän pettymyksen itsenäisen Suomen muodostuessa ”vääränlaiseksi”. Jo elokuun alussa 1929 Komintern oli määrännyt kaikki Euroopan kommunistit suuriin katumielenosoituksiin, jotka kuitenkin estettiin Suomessa poliisivoimin. Marraskuussa 1929 kommunistinen nuorisoliitto järjesti haastejuhlat Lapualla täysin tietoisena siitä, että se edusti kaikkea sitä, minkä pitäjän vallitseva mielipide jyrkästi tuomitsi. ”Valkoiset” tunsivat saaneensa haasteen taisteluun ja hajottivat kommunistien kokouksen. Viikkoa myöhemmin Lapualla pidettiin "Ilkka"-lehden päätoimittajan Artturi Leinosen ja maanviljelijä Vihtori Kosolan – molemmat maalaisliittolaisia – aloitteesta suuri kansalaiskokous, jossa hyväksyttiin kaikkien kommunististen järjestöjen ehdotonta ja lopullista kieltämistä vaativat ponsiehdotukset. Kokouksessa muodostettu lähetystö kävi presidentti Lauri Kr. Relanderin ja pääministeri Kyösti Kallion puheilla, ja vielä ennen joulua eduskunta hyväksyi hallituksen esityksen yhdistyslain muuttamiseksi siten, että oikeuden päätöksellä lakkautetun yhdistyksen toimintaa jatkamaan perustettu yhdistys voitiin lakkauttaa ilman eri päätöstä. Tämän jälkeen kommunistisia yhdistyksiä lakkautettiin toinen toisensa jälkeen. Sen sijaan esitys painovapauslain muuttamiseksi hylättiin.


title: Kallion III hallitus

text: Vuosi 1930 alkoi rauhallisesti, mutta pian osoittautui, että tämä oli tyyntä myrskyn edellä. Maaliskuussa 1930 Lapualla pidetyssä kansalaiskokouksessa perustettiin Suomen Lukko -järjestö johtamaan kommunismin vastaista taistelua Suomessa, ja kahta viikkoa myöhemmin Lapuan liikkeen aktivistit rikkoivat painokoneet kommunistisen "Työn Ääni" -lehden kirjapainossa Vaasassa. Kirjapainoon tehtyä iskua käsiteltiin Vaasan raastuvanoikeudessa kesäkuussa, jolloin aktivistit pahoinpitelivät todistajana olleen faktori Eino Niemisen ja kyyditsivät asianajaja Asser Salon Lapualle. Välttelevä hallitus seurasi tapahtumia sivusta ja sen sijaan, että se olisi pannut mellakoijat kuriin, se vaihtoi Vaasan läänin maaherraa. Edistyspuolueeseen kuuluneen Bruno Sarlinin tilalle tuli jääkärieversti Erik Heinrichs ja edelleen tämän seuraajaksi avoimesti ”lapualainen” maaherra. Hallituksen passiivinen asenne pantiin merkille Lapuanliikkeessä, ”Lapuan laki” nousi Suomen lain yläpuolelle ja kesäkuun puolivälissä alkoivat koko maassa laajat kommunistien ja sellaisiksi epäiltyjen kyyditykset. Painostuksen jatkuessa eduskunta kutsuttiin kesken kesäloman koolle säätämään kommunistien toiminnan kriminalisoivat ns. kommunistilait.


title: Kallion III hallitus

text: Kesäkuussa 1930 hallitus päätti lakkauttaa eräitä kommunistisia lehtiä. Tämän vuoksi eduskunnassa esitettiin hallitukselle välikysymys. Vaikka hallitus tällöin saikin eduskunnalta luottamuslauseen, se jätti kuitenkin eronpyynnön, ja sen tilalle nimitettiin Svinhufvudin II hallitus.


title: Maarianhaminan merenkulkuopisto

text: Maarianhaminan merenkulkuopisto (ruots. "Mariehamns navigationsskola") sijaitsee Maarianhaminassa, Ahvenanmaan maakunnassa. Se on ollut osa Högskolan på Ålandia, Ahvenanmaan korkeakoulua vuodesta 2003 lähtien. Sen päärakennus on rakennettu vuosina 1937–1938, ja sen suunnittelusta on vastannut suomalainen arkkitehti Lars Sonck.


title: George Rochberg

text: George Rochberg (5. heinäkuuta 1918 – 29. toukokuuta 2005) oli yhdysvaltalainen nykytaidemusiikin säveltäjä.


title: George Rochberg

text: Rochberg syntyi Patersonissa, New Jerseyssä ja opiskeli Mannes College of Musicissa. Yksi hänen opettajistaan oli George Szell. Rochberg oli vuoteen 1968 Pennsylvanian yliopiston musiikin laitoksen puhemies ja opetti siellä vuoteen 1983 saakka. Hän opetti mm. Vincent McDermottia ja kuoli Pennsylvaniassa 86-vuotiaana.


title: George Rochberg

text: Rochberg kokeili varhain sarjallisuutta, mutta käytti tonaalisuutta jo kolmannessa jousikvartetossaan vuonna 1972. Hän vertasi atonaalista musiikkia abstraktiin taiteeseen, ja kriitikot pitivät häntä uusromanttisena.


title: George Rochberg

text: Rochbergin sävellystuotantoon kuuluu mm. 6 sinfoniaa ja 7 jousikvartettoa.


title: Emirate Xaaron

text: Emirate Xaaron on kuvitteellinen hahmo "Transformers"-universumissa.


title: Emirate Xaaron

text:
Emirate Xaaron on vanhin elossa oleva transformeri ja Autobottien johtohahmo. Autobotit kunnioittavat häntä vähintään yhtä paljon kuin Optimus Primea, mutta vaikka hän saattaakin olla kaikista Autobottijohtajista suurin, hän ei kuitenkaan ole taistelija. Xaaron on samassa asemassa Autobottien johtajana planeetta Cybertronilla kuin Optimus Prime on planeetta Maassa.
Xaaronin muuntautumismuoto on pieni hyökkäysvaunu, mutta hän ei ole muuntautunut vuosisatoihin, eikä uskalla enää nykyään edes yrittää, koska pelkää kehonsa mekanismien olevan liian huonossa kunnossa.
Emirate Xaaron esiintyi aluksi vain britannialaisessa sarjakuvaversiossa, mutta käsikirjoittaja Simon Furmanin siirryttyä kirjoittamaan Marvelin sarjakuvalehteä myös hahmo siirtyi mukaan Marvelin juonijatkumoon.


title: Emirate Xaaron

text: Xaaron esiintyy vain alkuperäisessä Transformers sarjakuvassa.


title: Emirate Xaaron

text:
Xaaronin Maassa oleville Autoboteille lähettämä tukipartio, uudet Predenterit Jazz, Grimlock ja Bumblebee sekä Micromastereien pelastupartio, joutuivat Decepticonien hyökkäyksen takia avaruussillalla Cybertronin ytimeen, jossa he tapasivat jumalansa Primuksen. Decepticonien hyökättyä Primus heräsi ja kaukana avaruudessa ollut Unicron kuuli tämän karmean herätyshuudon. Unicron paikallisti Cybertronin sijainnin ja alkoi suuri, Johtajuuden Matrixia koskeva etsintäoperaatio. Tämä siksi, koska Matrix on ainoa asia, mikä voi legendojen mukaan tuhota Unicronin. Toinen mahdollisuus olisi ollut kaikkien transformerien liittoutuminen.
Emirate Xaaron toimii toisena johtohahmona Matrixin etsinnän aikana. Hänen lähettämästään kahdesta etsintäpartiosta ensimmäiseen kuuluivat Autobot Predenterit Pincer, Doubleheader ja Longtooth. Toiseen etsintäpartioon kuuluivat Backstreet, Dogfight ja Override. Kumpikaan partioista ei kuitenkaan löytänyt Matrixia. Sen löysi Optimuksen lähettämä Jazzista, Grimlockista ja Bumblebeesta koostuva partio.


title: Emirate Xaaron

text:
Unicronin lähettämä viestintuoja, rinnakkaisesta tulevaisuustodellisuudesta kaapattu Galvatron lähetettiin tuomaan pelkoa Cybertronille ja tappamaan Emirate Xaaron.
Xaaron pakeni Cybertronin viemäristöön koska ei voinut muutakaan.
Galvatron sai kuitenkin hänet kiinni, mutta suureksi yllätykseksi vaatikin liittoutumista, jotta Unicron saataisiin tuhottua.
Liittoutunut kaksikko suuntasi Cybertronin ytimeen tarkoituksenaan herättää nukkuva transformerien jumala, Primus. Matrixin oletettiin tuhoutuneen ja siksi ainoana vaihtoehtona oli kaikkien transformerien tuominen Cybertronille välittömästi. Tähän pystyisi ainoastaan heidän luojansa.
Xaaronin herättäessä Primusta, Unicronin lähettämät loput tappojoukot saapuivat paikalle ja Galvatron joutui taistelemaan näitä vastaan voittaakseen aiikaa.
Lopulta Primus heräsi ja tappoi hengissä olevan Unicronin lähettämän tappajan. Primus otti valtaansa Emirate Xaaronin kehon.
Tämän jälkeen Xaaronia ei enää nähty.


title: Emirate Xaaron

text:
Primus tajusi Galvatronin valheita kuunnellessaan, että transformerien yhdistymisen aika taistelussa suurta pahaa vastaan olisi tullut. Primus keräsi kaikki transformerit Cybertronille.
Unicronin hyökättyä Transformerit eivät uskaltaneet hyökätä valtavaa vihollistaan vastaan. Primuksen oli pakko ostaa aikaa ja näyttää lapsilleen, että Unicronia vastaan voi taistella.
Primus sitoi Unicronin energiasiteellä ja yritti huijata tämän kuvittelemaan, että Unicron oli hävinnyt. Valitettavasti Unicron tajusi Primuksen juonen ja ampui lasersäteen silmistään kohti Xaaronin kehoa. Laukaus tappoi sekä transformerien jumalan Primuksen että räjäytti palasiksi Emirate Xaaronin kehon.


title: Christopher Walken

text: Christopher Walken (synt. Ronald Walken, s. 31. maaliskuuta 1943 Queens, New York, Yhdysvallat) on yhdysvaltalainen elokuva-, televisio- ja teatterinäyttelijä ja Oscar-voittaja.